Δραματικές εικόνες στην Ιταλία - Ουρές σε συσσίτια λόγω κοροναϊού | in.gr\nΚαθώς η Ιταλία διανύει την έβδομη εβδομάδα της καραντίνας λόγω κοροναϊού, όλο και περισσότεροι κάτοικοι της χώρας, αντιμετωπίζουν σοβαρά οικονομικά προβλήματα. Αρκετοί δυσκολεύονται να εξασφαλίσουν ακόμη και το καθημερινό φαγητό και οδηγούνται στα συσσίτια\nΚαθώς η Ιταλία διανύει την έβδομη εβδομάδα της καραντίνας λόγω κοροναϊού, όλο και περισσότεροι κάτοικοι της χώρας, αντιμετωπίζουν σοβαρά οικονομικά προβλήματα. Αρκετοί δυσκολεύονται να εξασφαλίσουν ακόμη και το καθημερινό φαγητό και οδηγούνται στα συσσίτια.\nΕδώ και λίγες εβδομάδες ο αριθμός των κατοίκων της Σικελίας που κατεβαίνουν στο λιμάνι της Κατάνια για να πάρουν φαγητό έχει αυξηθεί. Παλαιότερα μόνο οι άστεγοι και οι πιο φτωχοί επισκέπτονταν τα συσσίτια της καθολικής εκκλησίας Κάριτας.\nΗ επέλαση του φονικού ιού δημιούργησε μια νέα στρατιά ανέργων που δεν μπορούν να καλύψουν ούτε τις πιο βασικές τους ανάγκες. Το πρόβλημα είναι πιο έντονο στις πιο φτωχές περιοχές της Ιταλίας, όπως η Σικελία.\nΣύμφωνα με τα επίσημα στοιχεία 3,7 εκατομμύρια Ιταλοί απασχολούνται στην παραοικονομία. Με την παύση της οικονομικής δραστηριότητας, που επέβαλε η καραντίνα, πολλοί έμειναν χωρίς εισόδημα. Πολλοί χρωστούν στις τράπεζες. Άλλοι κάνουν ουρές μπροστά στα ενεχυροδανειστήρια.\nΗ οργάνωση Σαλούπα, που θα πει λέμβος, τους συμβουλεύει πώς μπορούν να διακανονίσουν τα δάνειά τους και να ξεφύγουν από τα νύχια των τοκογλύφων.\nΤις τελευταίες δυο εβδομάδες οι δήμοι μοιράζουν κουπόνια αξίας 25 ευρώ σε οικονομικά αδύναμους για αγορά τροφίμων. Η ιταλική κυβέρνηση έδωσε 400 εκατομμύρια ευρώ για τα κουπόνια και υποσχέθηκε άλλα 4,3 δισεκατομμύρια ευρώ στους δήμους για την αντιμετώπιση της οικονομικής κρίσης που επιδείνωσε ο κοροναϊός.\n09/12/2021 | 01:04\nΟικονομικές Ειδήσεις Τα κρίσιμα στοιχήματα για την ελληνική οικονομία το 2022 3 λεπτά πριν\nΠοδόσφαιρο Έβγαλε την… υποχρέωση η Γιουνάιτεντ (1-1) 4 λεπτά πριν\nΚόσμος Νεκροί από έκρηξη βόμβας επτά κυανόκρανοι του ΟΗΕ στο Μάλι 5 λεπτά πριν\nΠοδόσφαιρο Μεγαθήρια στον δρόμο του Ολυμπιακού – Η Μπαρτσελόνα, η Σεβίλλη και οι άλλοι 5 λεπτά πριν\nΠοδόσφαιρο Θριαμβευτικό διπλό και κορυφή για τη Λιλ (1-3) – Στο Europa League η Σεβίλλη (1-0) 7 λεπτά πριν\nΠοδόσφαιρο Η ζωή χωρίς τον Μέσι – Εκτός «16» μετά από 20 χρόνια η Μπαρτσελόνα 9 λεπτά πριν\nΚοινοποίηση: Δραματικές εικόνες στην Ιταλία – Ουρές σε συσσίτια λόγω κοροναϊού


Το χαρούπι – Αγροκτήματα Γιακουμάκη\nΑπό την κερατονία στη χαρουπιά\nΣτην αρχαία Ελλάδα κερατονία (Ceratonia siliqua) λεγόταν το δέντρο που παρήγαγε το κεράτιον (χαρούπι).\nΕπειδή το βάρος των σπόρων χαρουπιού ήταν σταθερό (περ. 189 mg), είχε οριστεί ως μονάδα μέτρησης πολύτιμων λίθων και χρυσού. Από την χρήση αυτή του χαρουπιού (κεράτιον) προέρχεται και η λέξη καράτι.\nΠώς είναι το δέντρο;\nΕίναι αειθαλές, αυτοφυές ή καλλιεργημένο δέντρο που ευδοκιμεί στις χώρες που περιβάλλουν τη Μεσόγειο και στη Μέση Ανατολή σε υψόμετρο μέχρι 750 μέτρα. Στην Ελλάδα βρίσκεται σε πολλές νησιώτικες περιοχές και κυρίως στη Κρήτη.\nΕίναι πολύτιμο σαν δασικό, γεωργικό, μελισσοκομικό, βιομηχανικό αλλά και διακοσμητικό δέντρο και τόσο το ίδιο το δέντρο όσο και ο καρπός του, έχουν διάφορες χρήσεις. Επιπλέον, οι ρίζες του συγκρατούν και προστατεύουν το έδαφος από τη διάβρωση.\nΛίγα λόγια για τα άνθη του\nΤα άνθη του βγαίνουν Σεπτέμβριο και Οκτώβριο και συλλέγονται αμέσως γιατί έχουν θεραπευτικές ιδιότητες.\nΠώς είναι τα φύλλα του;\nΈχει φύλλα πτερωτά, βαθυπράσινα και γυαλιστερά από πάνω και ωχροπράσινα από κάτω. Συλλέγονται αρχές φθινοπώρου. Τα φύλλα μπορούν να χρησιμοποιηθούν στη βυρσοδεψία και τη βαφική.\nΚαι οι λοβοί;\nΤα χαρούπια είναι ξυλώδη και έχουν καστανό χρώμα όταν είναι ώριμα.\nΗ σάρκα τους έχει ευχάριστη, γλυκιά γεύση και περιέχει σκληρούς σπόρους καφέ χρώματος. Στην σάρκα περιέχονται διαλυτά σάκχαρα, πρωτεΐνη και πολυφαινόλες και τανίνες, που τα καθιστούν πηγή αντιοξειδωτικών ουσιών.\nΣύμφωνα με έρευνες του Πανεπιστημίου Κύπρου, είναι ανθεκτικό στη διάδοση στη εξάπλωση της φωτιάς, αποτελεί πηγή νέκταρ για τις μέλισσες και είναι κατάλληλο για αναδασώσεις. Έτσι, προστατεύει τη χλωρίδα και διαφυλάσσει τη βιοποικιλότητα.\nΤο ξύλο της χαρουπιάς είναι σκληρό και βαρύ, κοκκινωπού χρώματος. Μπορεί να χρησιμοποιηθεί ως καύσιμη ύλη και είναι πολύτιμο στην επιπλοποιία και τη ξυλογλυπτική.\nΗκυριότερη όμως χρήση της χαρουπιάς είναι για τα χαρούπια. Ειδικότερα, από την επεξεργασία των κουκουτσιών δημιουργείται μια πρόσθετη ουσία για τρόφιμα (Ε 410) η οποία χρησιμεύει ως πηκτικό μέσο. Επίσης από τους σπόρους παρασκευάζεται ένα αλεύρι που είναι κατά 60% πρωτεΐνη, χωρίς ζάχαρη και άμυλο, το οποίο μπορεί να μαγειρευτεί.\nΗ σάρκα του χαρουπιού είναι αρκετά θρεπτική αφού περιέχει μεγάλο αριθμό αλάτων, ιχνοστοιχείων, βιταμινών και πρωτεϊνών (ιδιαίτερα ασβέστιο σε τριπλάσια αναλογία από το γάλα, επίσης φώσφορο, σίδηρο, μαγνήσιο, κάλιο, πυρίτιο κ.ά.). Χρησιμοποιείται για την παρασκευή σιροπιού, αναψυκτικών, μαρμελάδων αλλά και στην παρασκευή λικέρ. Επίσης, ως πηκτική ουσία τροφίμων σε παγωτά, στη ζαχαροπλαστική και στο βρεφικό γάλα σε σκόνη.\nΑλέθοντας τα χαρούπια, παρασκευάζεται το χαρουπάλευρο, ένα αλεύρι με ευχάριστη, γλυκιά γεύση που χρησιμοποιείται για την παρασκευή ψωμιού, μπισκότων, κέικ και παξιμαδιών αντικαθιστώντας το κακάο ή τη σοκολάτα. Μπορεί να χρησιμοποιηθεί και αντί για ζάχαρη σε ζύμες για κέικ ή κουλούρια.\nΠαρασκευάζεται από εκχύλισμα χαρουπιού για να διατηρεί τις ιδιότητες και τη γεύση του που συχνά συγκρίνεται με τη σοκολάτα, υπερέχει όμως σε θρεπτικά στοιχεία γιατί περιέχει 52 φορές λιγότερο λίπος, δεν περιέχει αλλεργιογόνα και καφεΐνη και η γλυκιά γεύση του οφείλεται σε φυσικά σάκχαρα. Το χαρουπόμελο αποτελεί πλούσια πηγή υδρογονανθράκων, ασβεστίου, σιδήρου, μαγνησίου και καλίου και έχει χαμηλή περιεκτικότητα σε νάτριο.


Αρχική / ΠΟΔΟΣΦΑΙΡΟ / CHAMPIONS LEAGUE / Παρί Σεν Ζερμέν – Μάντσεστερ Γιουνάιτεντ 1-2 (vids)\nΗ Παρί υποκλίθηκε στην Γιουνάιτεντ! Η ομάδα του Ολε Γκούναρ Σόλσκιερ επικράτησε εκτός έδρας των πρωταθλητών Γαλλίας με 2-1, για την πρώτη αγωνιστική των ομίλων του Champions League και έγινε με το… καλημέρα του ομίλου. Οι Κόκκινοι Διάβολοι θύμισαν την ομάδα που μεγαλουργούσε στο παρελθόν και επιστρέφουν στο Μάντσεστερ με το τρίποντο της νίκης στις αποσκευές τους. Μεγάλος πρωταγωνιστής για την ομάδα του Νορβηγού προπονητή ήταν ο Μάρκους Ράσφορντ, ο οποίος στο 87’ πέτυχε το γκολ της νίκης. Το σκορ άνοιξε στο 23’ με πέναλτι ο Μπρούνο Φερνάντές, ενώ οι Γάλλοι είχαν ισοφαρίσει στο 55’ σε 1-1 με αυτογκόλ του Μαρσιάλ. Αυτή είναι η δεύτερη φορά που φεύγει με το διπλό από το Παρίσι ο Σόλσκιερ ως προπονητής της Μάνστεστερ Γιουνάιτεντ, μετά το 3-1 τον Μάρτιο του 2019, όταν οι Κόκκινοι Διάβολοι είχαν πάρει την πρόκριση στους «8» του Champions League.\nΟι γηπεδούχοι μπήκα να καλύτερα στο παιχνίδι και απείλησαν πρώτοι στο 12’ με σουτ του Ντι Μαρία, αλλά ο Ντε Χέα έδιωξε σε κόρνερ. Στο 21’ η Γιουνάιτεντ κέρδισε πέναλτι σε μαρκάρισμα του Ντιαλό στον Μαρσιάλ. Ο Μπρούνο Φερνάντες ανέλαβε την εκτέλεση του πέναλτι, αλλά ο Νάβας απέκρουσε. Μετά την εξέταση του VAR δόθηκε επανάληψη, καθώς ο πορτιέρο της Παρί δεν πάταγε στη γραμμή. Τη δεύτερη φορά ο Πορτογάλος δεν λάθεψε και έκανε το 1-0 για τους φιλοξενούμενους. Στο 40’ η ομάδα του Σόλσκιερ απείλησε ξανά με τον ΜακΤόμινεϊ, αλλά η κεφαλιά του Βρετανού έφυγε άουτ.\nΌπως και στο πρώτο ημίχρονο, έτσι και στο δεύτερο αυτή που απείλησε πρώτη ήταν η Παρί. Στο 48’ ο Εμπαπέ έκανε… πάρτι ανάμεσα σε ΜακΤόμινεϊ και Γουάν-Μπισάκα, σούταρε από καλή θέση, αλλά ο Ντε Χέα απέκρουσε. Στο 56’ οι γηπεδούχοι ισοφάρισαν σε 1-1 με αυτογκόλ του Μαρσιάλ. Ο Νεϊμάρ εκτέλεσε το κόρνερ που είχαν κερδίσει οι Γάλλοι, ο επιθετικός της Γιουνάιτεντ προσπάθησε να διώξει, αλλά έστειλε την μπάλα στα δίχτυα της ομάδας του. Στο 59′ η Γιουνάιτεντ απείλησε με κεφαλιά του Μαρσιάλ, μετά από σέντρα του Σο, αλλά η μπάλα πέρασε δίπλα από τα δοκάρια των γηπεδούχων.\nΣτο 63′ ο Εμπαπέ έφτασε κοντά στο 2-1, αλλά ο Ντε Χέα απέκρουσε εντυπωσιακά, ενώ εξαιρετική ήταν και η απόκρουση του Νάβας στο σουτ του Ράσφορντ στο 66’. Όλα έδειχναν ότι το παιχνίδι θα λήξει με το σκορ στο 1-1, όμως, ο Ράσφορντ είχε διαφορετική άποψη. Ο επιθετικός της Γιουνάιτεντ με ωραία ενέργεια βρέθηκε σε θέση βολής και διαγώνιο σουτ από το ύψος της μεγάλης περιοχής έστειλε την μπάλα στα δίχτυα του Νάβας για το 2-1. Οι φιλοξενούμενοι κράτησαν μέχρι το τελευταίο σφύριγμα του διαιτητή και έφυγαν με το τρίποντο της νίκης από το Παρίσι.\nΑνετη νίκη για τη Λειψία\nΣε παράσταση για ένα ρόλο μετέτρεψε η Λειψία το παιχνίδι με την Μπασακσεχίρ για την πρεμιέρα των ομίλων, με τους Γερμανούς να παίρνουν τη νίκη με 2-0, χάρη στα δύο τέρματα που πέτυχε ο Ανχελίνο.\nΣτο 16’ ο Καμπλ σήκωσε στον Ανχελίνο και αυτός με τρομερό σουτ στην κίνηση έστειλε την μπάλα στα δίχτυα της τούρκικης ομάδας για το 1-0. Τέσσερα λεπτά αργότερα οι παίκτες του Γιούλιαν Νάγκελσμαν έκαναν το 2-0 και πάλι με τον ίδιο παίκτη. Ο Πόουλσεν έκλεψε την μπάλα από τον Επουρεάνου, έδωσε στον Ενκουκού, αυτός είδε τον Ανχελίνιο στην άλλη πλευρά, έκανε την πάσα και ο 23χρονος μπακ με ωραίο σουτ διπλασίασε τα τέρματα της Λειψίας, σφραγίζοντας ουσιαστικά τη νίκη για την ομάδα του.\nΣτο 52’ η γερμανική ομάδα έφτασε κοντά στο 3-0, αλλά ο Γκιουνόκ απέκρουσε το σουτ του Χουάνγκ, όπως επίσης και το σουτ του Ενκουκού στο 69’. Το 2-0 παρέμεινε μέχρι το τέλος, με την Λειψία να ξεκινάει με το δεξί τις υποχρεώσει της στη φετινή διοργάνωση.


Κόμπι Μπράιαντ: Το μπάσκετ θρηνεί έναν από τους καλύτερους εκπροσώπους του - Αντιδράσεις στα social media - Ατέχνως\nΒρίσκεστε:Ατέχνως»Κοινωνία»Αθλητικά»Κόμπι Μπράιαντ: Το μπάσκετ θρηνεί έναν από τους καλύτερους εκπροσώπους του – Αντιδράσεις στα social media\nΚόμπι Μπράιαντ: Το μπάσκετ θρηνεί έναν από τους καλύτερους εκπροσώπους του – Αντιδράσεις στα social media\nΑπό atexnos2019 atexnos2019 στο Ιάν 27, 2020 Αθλητικά, Προτεινόμενο\nΣοκ στο παγκόσμιο αθλητικό στερέωμα – και όχι μόνο – προκάλεσε η είδηση του θανάτου του θρύλου του NBA Κόμπι Μπράιαντ και της 13χρονης κόρης του Τζιάνα σε συντριβή ελικοπτέρου στην Καλαμπάσα της Καλιφόρνια.\nΤα κοινωνικά δίκτυα πήραν κυριολεκτικά «φωτιά», με αθλητές, πολιτικούς, ανθρώπους των media και απλό κόσμο να εκφράζουν την θλίψη τους για το τραγικό γεγονός.\n«Ο περισσότερος κόσμος θα θυμάται τον Κόμπι ως έναν εξαιρετικό αθλητή που ενέπνευσε μια ολόκληρη γενιά παικτών μπάσκετ. Όμως εγώ θα τον θυμάμαι ως έναν άνθρωπο που ήταν πολλά παραπάνω από ένας αθλητής» έγραψε στο Twitter ο θρυλικός παλαίμαχος άσος του NBA Καρίμ Αμπτούλ Τζαμπάρ.\n«Ο Κόμπι Μπράιαντ ήταν ένας γίγαντας που ενέπνευσε και εντυπωσίασε τους ανθρώπους παντού, με τις ασύγκριτες ικανότητες του στο γήπεδο», σημείωσε σε μήνυμα του, μεταξύ άλλων, ο δήμαρχος του Λος Άντζελες Έρικ Γκαρσέτι και πρόσθεσε ότι η πόλη του Λος Άντζελες θα τον θυμάται για πάντα «ως έναν από τους μεγαλύτερους ήρωες της».\nΟ πρώην πρόεδρος των ΗΠΑ Μπαράκ Ομπάμα χαρακτήρισε τον Μπράιαντ «θρύλο των γηπέδων» και εξέφρασε τα συλλυπητήρια του στην οικογένεια του μπασκετμπολίστα. Από την πλευρά του, σε μήνυμα του στο Twitter ο νυν αμερικανός πρόεδρος Ντόναλντ Τραμπ χαρακτήρισε «φριχτή είδηση» την αναγγελία του θανάτου του «Black Mamba», όπως ήταν το παρατσούκλι του Μπράιαντ.\nΟ σπουδαιότερος μπασκετμπολίστας όλων των εποχών Μάικλ Τζόρνταν δήλωσε «σοκαρισμένος», προσθέτοντας ότι «οι λέξεις δεν μπορούν να περιγράψουν τον πόνο που νιώθω». Σημείωσε δε πως ένιωθε τον Κόμπι ως «τον μικρό του αδελφό».\nΚόμπι Μπράιαντ και Μάικλ Τζόρνταν σε μια απ’ τις παλιές θρυλικές αναμετρήσεις τους.\n«Είμαι συγκλονισμένος. Οι λέξεις δεν μπορούν καν να το περιγράψουν. Απλά μια εξαιρετικά στενάχωρη και τραγική μέρα», σχολίασε ο παλαίμαχος μπασκετμπολίστας Σκότι Πίπεν. Στο ίδιο μήκος κύματος και ο Ντένις Ρόντμαν ο οποίος έγραψε: «Είμαι συντετριμμένος απ’ όταν άκουσα τα νέα για τον φίλο μου Κόμπι Μπράιαντ. Προσεύχομαι για την σύζυγό του, τα παιδιά του και την οικογένεια των Λέικερς». Απαρηγόρητος και ο έτερος θρύλος των Λος Άντζελες Λεϊκερς, Μάτζικ Τζόνσον, ο οποίος αφιέρωσε πολλαπλά tweet πλέκοντας το εγκώμιο του άτυχου καλαθοσφαιριστή.\n«Το παιχνίδι έχασε έναν πραγματικό πρωταθλητή» έγραψε η επίσημη σελίδα του NBA.\n«Το LA δεν θα είναι ποτέ πια το ίδιο» σημείωσε στο Twitter ο σταρ του Χόλυγουντ – και γνωστός φίλαθλος των Λέικερς – Λεονάρντο Ντι Κάπριο, χαρακτηρίζοντας «θρύλο”» τον Κόμπι Μπράιαντ.\nΣυντετριμμένος για το θάνατο του καλού του φίλου ήταν ο σημερινός άσος των Λος Άντζελες Λέικερς Λεμπρόν Τζέιμς, ο οποίος έβαλε τα κλάματα στο αεροδρόμιο, καθώς ενημερώθηκε κατά τη διάρκεια πτήσης από τη Φιλαδέλφεια για τον χαμό του «Black Mamba». Οι δυο τους είχαν συνομιλήσει διαδικτυακά λίγες μόλις ώρες πριν.\n«Δεν υπάρχουν λόγια για να εκφράσω τον πόνο που νιώθω με αυτή την τραγική και θλιβερή στιγμή που έχασα την ανιψιά μου, Τζίτζι, και τον φίλο μου, τον αδερφό μου, τον παρτενέρ μου στην κατάκτηση πρωταθλημάτων, τον κολλητό μου. Σε αγαπώ και θα μου λείψεις. Συλλυπητήρια στην οικογένεια Μπράιαντ και στους επιβαίνοντας στο ελικόπτερο. Έχω αρρωστήσει» ανέφερε ο Σακίλ Ο’ Νιλ, με τον οποίο ο Κόμπι είχε παίξει στους Λέικερς.\nKobe Bryant NBA Κόμπι Μπράιαντ μπάσκετ\nΠροηγούμενη δημοσίευση Σαν σήμερα 27 Ιανουαρίου – Τα σημαντικότερα γεγονότα\nΕπόμενη δημοσίευση «Άδολες συνεντεύξεις σε δόλιους καιρούς»: Γιώργος Γωνιανάκης


Αρχική Μουσικά Νέα Pop/RnB music «Here Comes The Change» από την Kesha\nΜε ένα τραγούδι συνεισφέρει η Kesha στην επερχόμενη κινηματογραφική ταινία «On The Basis Of Sex».\nΗ Kesha κυκλοφόρησε ένα νέο τραγούδι με τίτλο «Here Comes The Change», το οποίο έγραψε για την ταινία «On The Basis Of Sex» με θέμα τη ζωή της Ruth Bader Ginsburg, μέλους του Ανώτατου Δικαστηρίου των ΗΠΑ.\nΣτην ακουστική αυτή μπαλάντα η 31χρονη Αμερικανίδα τραγουδά για την ενδυνάμωση, για τη συνεισφορά στο κοινό καλό και την πρόκληση αλλαγών.\nΠαρά το γεγονός ότι έγραψε το τραγούδι για την ταινία, που επικεντρώνεται στο πρώτο σκέλος της στην επί δεκαετίες πάλη για την ισότητα των φύλων, δεν είναι δύσκολο να διακρίνει κάποιος ότι οι λέξεις ταιριάζουν και στο σημερινό πολιτικό κλίμα.\nΟι ενδιάμεσες εκλογές στις Ηνωμένες Πολιτείες πλησιάζουν (6 Νοεμβρίου) και το θέμα της ταινίας είναι σαφώς αρκετά σχετικό και το 2018.\nΣτο φιλμ «On The Basis Of Sex» που θα ξεκινήσει να προβάλλεται στις κινηματογραφικές αίθουσες στις 25 Δεκεμβρίου, η Felicity Jones ως νεαρή Ginsburg μαζί με το, σύζυγό της, Armie Hammer, επιχειρεί να καταπολεμήσει αιώνες διακρίσεων με βάση το φύλο σε υπόθεση ενώπιον του αμερικανικού εφετείου.\nΤο μουσικό βίντεο τελειώνει με μία ρήση της Ruth Bader Ginsburg: «Υπάρχει ακόμη πολλή δουλειά που πρέπει να γίνει».\nΗ σκηνοθέτης της ταινίας, Mimi Leder, βοήθησε να επιστρατευθεί η Kesha για να γράψει το «Here Comes The Change».\n«Ήθελα να γράψει αυτό το τραγούδι, επειδή η παθιασμένη φωνή της και το τεράστιο ταλέντο της μεγιστοποιούν τις επιταγές για κοινωνική δικαιοσύνη, για τις οποίες η Ruth Bader Ginsburg συνεχίζει να αγωνίζεται για κάθε μέρα», δήλωσε η Leder. «Ήταν σημαντικό για τις δύο μας να είναι αυτό το τραγούδι όχι μόνο ένας ύμνος σε όλα όσα πέτυχε η Ruth Bader Ginsburg, αλλά και μια συγκλονιστική κραυγή για το πόση περισσότερη αλλαγή θα έρθει ακόμα.»\nΗ Ginsburg έγινε μέλος του Ανωτάτου Δικαστηρίου το 1993 από τον Bill Clinton και είναι μια από τις τρεις γυναίκες του ανώτατου δικαστικού οργάνου.\nΗ RBG, όπως είναι γνωστή στις ΗΠΑ, ξεκίνησε τις σπουδές της σε μια εποχή όπου οι γυναίκες ήταν ελάχιστες στα αμφιθέατρα, ακόμη και στις ΗΠΑ. Σπούδασε στο Χάρβαρντ και στο Κολούμπια. Κανένα δικηγορικό γραφείο, όμως, στη Νέα Υόρκη, δεν ήθελε να την προσλάβει.\nΑπό το 1972 ως το 1978 η RBG πήρε πολλές φορές τον λόγο εναντίον της σεξιστικής συμπεριφοράς, κέρδισε πέντε δίκες, επιφέροντας ρήγματα στην πατριαρχική, αμερικανική κοινωνία.\nΤη δεκαετία του 1970 ως νεαρή δικηγόρος υποστήριξε υποθέσεις διακρίσεων λόγω φύλου ενώπιον των ομοσπονδιακών δικαστηρίων των ΗΠΑ (συμπεριλαμβανομένου του Ανώτατου Δικαστηρίου). Το έργο της οδήγησε άμεσα σε αρκετές αλλαγές στη νομοθεσία, ακόμη και στο Σύνταγμα των ΗΠΑ.\nΗ Cardi B γιορτάζει τα πρώτα γενέθλια της κόρης της με...


εξΑΕ-Αρχική – Περιφερειακή Διεύθυνση Εκπαίδευσης Νοτίου Αιγαίου\nΔιαπεριφερειακό Νηπιαγωγείο εξ Αποστάσεως Εκπαίδευσης (εξΑΕ)\nΗ Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Νοτίου Αιγαίου διοργανώνει δια μέσου του 1ου και του 2ου ΠΕ.Κ.Ε.Σ. Νοτίου Αιγαίου, το Διαπεριφερειακό Νηπιαγωγείο εξΑΕ για μαθητές που ανήκουν σε ευπαθείς ομάδες και δεν έχουν φυσική παρουσία στο σχολείο τους και Εκπαιδευτικούς που βρίσκονται σε ειδική άδεια λόγω των υγειονομικών συνθηκών.\nΣτο Διαπεριφερειακό Διαδικτυακό Νηπιαγωγείο φοιτούν μαθητές και μαθήτριες από τα Νηπιαγωγεία των Π.Δ.Ε. της Στερεάς Ελλάδας, του Βορείου Αιγαίου, της Κρήτης και του Νοτίου Αιγαίου και διδάσκουν νηπιαγωγοί που ανήκουν στις Περιφερειακές Διευθύνσεις Εκπαίδευσης: Στερεάς Ελλάδας, Κρήτης, Νοτίου και Βορείου Αιγαίου.\nΔημιουργήθηκαν πέντε τμήματα.\nΚάθε τάξη έχει έναν σύνδεσμο (link) στον οποίο μαθητές και εκπαιδευτικοί συνδέονται καθημερινά για να συμμετέχουν στην εκπαιδευτική διαδικασία.\nΔιδάσκουν δύο Νηπιαγωγοί.\nΝηπιαγωγός Α: έχει την κύρια ευθύνη του τμήματος (οργανώνει τα μαθήματα και διδάσκει)\nΝηπιαγωγός Β: υποστηρίζει τον/την Νηπιαγωγό Α (συνεργάζεται στο σχεδιασμό, βοηθάει σε πρακτικά θέματα κατά το μάθημα), τροφοδοτεί την ασύγχρονη (μετά από συνεννόηση με τον/την Νηπιαγωγό Α) και εκτελεί χρέη γραμματειακής υποστήριξης (ενημέρωση myschool κτλ).\nΤο πρόγραμμα ξεκινάει στις 08.15 και τελειώνει στις 13.00.\nΤο Διαπεριφερειακό Διαδικτυακό Νηπιαγωγείο συνεργάζεται με το νηπιαγωγείο ενός εκάστου των μαθητών και ενημερώνει τον ή την Νηπιαγωγό του σχολείου για τις απουσίες. Οι Νηπιαγωγοί που στελεχώνουν το Διαδικτυακό Νηπιαγωγείο υποστηρίζονται παιδαγωγικά επιστημονικά και τεχνικά από τους Σ.Ε.Ε. του 1ου και 2ου ΠΕ.Κ.Ε.Σ. Νοτίου Αιγαίου.\nΑπό Δευτέρα 2 Νοεμβρίου 2020 ξεκινήσαμε τη λειτουργία του πρώτου τμήματος και σταδιακά ξεκίνησαν και τα υπόλοιπα. Βαρύτητα δίνεται στην εξοικείωση και προσαρμογή των μικρών μαθητών με τους Εκπαιδευτικούς τους, τη δημιουργία σχέσης εμπιστοσύνης και άνεσης καθώς και τη συνεργασία με το οικογενειακό περιβάλλον. Προσοχή δίνεται, ακόμη στα θέματα τεχνικής φύσης ώστε να διασφαλιστεί η αρτιότερη λειτουργία των Τμημάτων και να ελαχιστοποιούνται οι τεχνικές δυσκολίες.\nΕυχαριστούμε τις οικογένειες των μαθητών για τη συνεργασία τους.Ευχαριστούμε τις Εκπαιδευτικούς του Διαδικτυακού Νηπιαγωγείου και τις διαβεβαιώνουμε ότι είμαστε κοντά τους\nΕυχόμαστε να ξεπεραστεί η έκτακτη αυτή ανάγκη και να επιστρέψουμε Εκπαιδευτικοί και μαθητές υγιείς στις αίθουσες των Νηπιαγωγείων μας!\nΕκ μέρους των ΠΕ.Κ.Ε.Σ. Νοτίου Αιγαίου\nΗ Οργανωτική Συντονίστρια του 1ου ΠΕ.Κ.Ε.Σ. Νοτίου Αιγαίου,\nΣ.Ε.Ε. ΠΕ70 Ειρήνη Τσαβαλά, 1pekesna@sch.gr\nΟι Σ.Ε.Ε. ΠΕ60 Νοτίου Αιγαίου\nΠρόταση προγράμματος Διαδικτυακού Νηπιαγωγείου\nΤο πρόγραμμα ξεκινάει στις 08.15 και τελειώνει στις 13.00\nΑπασχολούνται δυο νηπιαγωγοί.\nΤις πρώτες μέρες λειτουργίας του τμήματος θα δοθεί έμφαση στη γνωριμία των παιδιών μεταξύ τους και με τους εκπαιδευτικούς. Προτείνεται να αξιοποιηθεί εκπαιδευτικά το γεγονός ότι τα παιδιά προέρχονται από διαφορετικά μέρη.\nΟι δραστηριότητες θα αφορούν τομείς όπως αυτοί αναφέρονται στο αναλυτικό πρόγραμμα σπουδών του νηπιαγωγείου και θα σχεδιάζονται με βάση τα ενδιαφέροντα και τις ανάγκες των παιδιών.\nΚατά τον σχεδιασμό του προγράμματος συστήνεται να υπάρχει εναλλαγή στατικών και κινητικών δραστηριοτήτων.\nΗ διάρκεια των δραστηριοτήτων και των διαλειμμάτων είναι ευέλικτη ανάλογα με τις ανάγκες των παιδιών. Το πρόγραμμα είναι πιθανό να τροποποιείται ανάλογα με την ανατροφοδότηση που θα λαμβάνεται από την καθημερινή πράξη.\nΚαλό θα ήταν να τηρείται ημερολόγιο και βιβλίο σχολικής ζωής διότι πρόκειται για μια νέα εμπειρία και στην ουσία τα τμήματα θα λειτουργήσουν ως πιλοτικά/πειραματικά.\nΠρέπει να υπάρξει μέριμνα για ενημέρωση και υποστήριξη γονέων/κηδεμόνων σε σταθερή βάση εφόσον η συμμετοχή των νηπίων εξαρτάται από εκείνους.\nΘα πρέπει να προβλεφθεί χρόνος ανά τακτά χρονικά διαστήματα και εντός εργασιακού ωραρίου για συναντήσεις εκπαιδευτικών και Σ.Ε.Ε. για υποστήριξη και επιμόρφωση μέσα από την πλατφόρμα WEBEX.\nH συνεργασία ανάμεσα σε όλους του εμπλεκόμενους είναι πολύ σημαντική.\nΕάν υπάρχουν παιδιά με ειδικές εκπαιδευτικές ανάγκες συστήνεται/προτείνεται η απασχόληση Νηπιαγωγού Ειδικής, που μπορεί να εργάζεται είτε σε ξεχωριστό ψηφιακό δωμάτιο είτε να απασχολεί όλο το τμήμα σε μια οργανωμένη δραστηριότητα.\nΟι αντίστοιχοι Σ.Ε.Ε. ΠΕ60 συνεργάζονται μεταξύ τους και υποστηρίζουν, ενθαρρύνουν, καθοδηγούν και ενημερώνουν τους εκπαιδευτικούς.\nΣυνεργασία νηπιαγωγών Σύνδεση-Προετοιμασία αρχείων\nΣύνδεση μαθητών – Ρουτίνες – 1η ΟργανωμένηΔραστηριότητα/ΔΕΠΠΣ\nΔιάλειμμα - Πρόγευμα\n2η Οργανωμένη Δραστηριότητα/ΔΕΠΠΣ\n3η Οργανωμένη Δραστηριότητα(Δημιουργία και Έκφραση –Αποφόρτιση)/ ΔΕΠΠΣ\nΑναστοχασμός - Χαιρετισμός\nΣυνεργασία νηπιαγωγών - Προγραμματισμός επόμενηςεπικοινωνίας Οργάνωση ασύγχρονης ΕξΑΕ\nΓια τον σχεδιασμό της παραπάνω πρότασης ελήφθησαν υπόψη:\n1. Εγκύκλιος Φ.7/118216/Δ1/9-9-2020\nεγκύκλιος του Υ.ΠΑΙ.Θ. με θέμα «Λειτουργία Νηπιαγωγείων για το σχολικό έτος 2020-2021»\n2. Υ.Α. 130272/Δ1/05-08-2016 (ΦΕΚ 2670Β)\nβάσει της οποίας συντάσσεται το Ωρολόγιο Πρόγραμμα του Νηπιαγωγείου, όπως τροποποιήθηκε με το κεφ. Β, του άρθρ. 11 του Π.Δ 79/2017 (ΦΕΚ 109 Α), όπως τροποποιήθηκε με το άρθρο 23, ν. 4559/2018 (ΦΕΚ 142 Α).\nΓια την παρακολούθηση των μαθημάτων χρησιμοποιείται η πλατφόρμα Webex.\nΜπορείτε να παρακολουθήσετε στο\nένα διαδικτυακό σεμινάριο με θέματα όλες τις πλατφόρμες σύγχρονης και ασύγχρονης τηλεδιάσκεψης που προτείνει το Υπουργείο Παιδείας, καθώς και συμβουλές για την ψυχολογική υποστήριξη των παιδιών σας. Η πρόσβαση στο σεμινάριο είναι ελεύθερη.\n1. Οδηγίες χρήσης Webex\nΟδηγίες χρήσης Webex για εκπαιδευτικούς\n2. Μικρός οδηγός Webex για Εκπαιδευτικούς\nΟδηγίες χρήσης Webex βήμα-βήμα (για εκπαιδευτικούς).\nΣεμινάρια που θα βοηθήσουν τους εκπαιδευτικούς στην εξ αποστάσεως διδασκαλία\nΗ πρόσβαση στα σεμινάρια είναι ελεύθερη.


ΑΣΕΠ: Κατανομή και προθεσμία για 159 προσλήψεις (ΠΕ, ΤΕ, ΔΕ, ΥΕ) | workenter.gr\nΑΣΕΠ: Κατανομή και προθεσμία για 159 προσλήψεις (ΠΕ, ΤΕ, ΔΕ, ΥΕ)\nΑΣΕΠ, θέσεις εργασίας, προκηρύξεις 2019, προσλήψεις, εποχικοί, μόνιμοι\nΈως και αύριο Δευτέρα (27/5) υποψήφιοι διαφόρων ειδικοτήτων έχουν την δυνατότητα να υποβάλουν αιτήσεις και δικαιολογητικά για να συμμετάσχουν σε οκτώ διαγωνισμούς του Δημοσίου.\nΘα προσληφθούν, συνολικά, 159 νέοι υπάλληλοι.\n1) Δήμος Νέστου\nΜε 8 υπαλλήλους ενισχύεται ο δήμος Νέστου. Διατίθενται θέσεις για απόφοιτους ΔΕ και ΥΕ. Διαβάστε: ΑΣΕΠ: 8 προσλήψεις με οκτάμηνη απασχόληση στο Νέστο\n2) Περιφερειακή Ενότητα Λακωνίας\nΤην πρόσληψη 11 υπαλλήλων, μέσω ΑΣΕΠ, πραγματοποιεί η Περιφερειακή Ενότητα Λακωνίας. Προσφέρονται θέσεις για απόφοιτους ΠΕ ή ΤΕ, κλάδου γεωπόνων. Διαβάστε: ΑΣΕΠ: 11 προσλήψεις στην Περιφερειακή Ενότητα Λακωνίας\n3) Δήμος Γλυφάδας\nΜε 15 υπαλλήλους ενισχύεται άμεσα ο δήμος Γλυφάδας.Το ΑΣΕΠ ενέκρινε την Παρασκευή 10 Μαΐου την σχετική προκήρυξη και η προκήρυξη αναμένεται να δημοσιευθεί τις προσεχείς μέρες. Οι νεοπροσληφθέντες θα υπογράψουν ετήσιες συμβάσεις απασχόλησης. Διαβάστε: ΑΣΕΠ: 15 προσλήψεις με ετήσιες συμβάσεις στην Γλυφάδα\n4) Δημοτικό Γηροκομείο Χανίων\nΤο «πράσινο» φως για την πρόσληψη 20 υπαλλήλων έδωσε το ΑΣΕΠ στο Δημοτικό Γηροκομείο Χανίων. Το νέο προσωπικό θα υπογράψει 8μηνη σύμβαση εργασίας. Διαβάστε: ΑΣΕΠ: 20 προσλήψεις στο Δημοτικό Γηροκομείο Χανίων\n5) Περιφέρεια Βορείου Αιγαίου\nΤην πρόσληψη 14 υπαλλήλων, μέσω ΑΣΕΠ, πραγματοποιεί η Περιφέρεια Βορείου Αιγαίου. Προσφέρονται θέσεις για απόφοιτους ΠΕ ή ΤΕ, κλάδου γεωπόνων. Διαβάστε: ΑΣΕΠ: 14 προσλήψεις στην Περιφέρεια Βορείου Αιγαίου\n6) Δήμος Ιστιαίας - Αιδηψού\nΜε 20 υπαλλήλους ενισχύεται άμεσα ο δήμος Ιστιαίας – Αιδηψού. Το ΑΣΕΠ ενέκρινε τη σχετική προκήρυξη και οι ενδιαφερόμενοι μπορούν να υποβάλουν αιτήσεις και δικαιολογητικά εντός της 10ήμερης προθεσμίας. Διαβάστε: 20 συμβάσεις στον δήμο Ιστιαίας - Αιδηψού\n7) Δήμος Κέρκυρας\nΜε 60 υπαλλήλους ενισχύεται ο δήμος Κέρκυρας. Διατίθενται θέσεις για απόφοιτους Γυμνασίου – Δημοτικού. Διαβάστε: ΑΣΕΠ: 60 προσλήψεις στην Κέρκυρα\n8) Δήμος Σπατών - Αρτέμιδος\nΤην πρόσληψη 11 υπαλλήλων προωθεί ο δήμος Σπατών - Αρτέμιδος. Οι ενδιαφερόμενοι για τις θέσεις πρέπει να πληρούν τις τυπικές και ουσιαστικές προϋποθέσεις που θέτει η προκήρυξη. Διαβάστε: 11 θέσεις στον δήμο Σπατών - Αρτέμιδος\nΑΣΕΠ: 166 θέσεις σε δήμους, φορείς και ΔΕΥΑ (links)


Covid-19: Ραγδαία εξάπλωση σε oλόκληρο τον κόσμο | patramou.gr\nCovid-19: Ραγδαία εξάπλωση σε oλόκληρο τον κόσμο\nΚυρ, 02/08/2020 - 09:22\nΗ πανδημία του νέου κορονοϊού έχει προκαλέσει τουλάχιστον 680.014 θανάτους παγκοσμίως από τη στιγμή που το γραφείο του Παγκόσμιου Οργανισμού Υγείας στην Κίνα ανακοίνωσε την εμφάνιση της ασθένειας στο τέλος του Δεκέμβρη, σύμφωνα με τον απολογισμό του Γαλλικού Πρακτορείου (AFP) με βάση επίσημα στοιχεία.\nΠερισσότερα από 17.638.510 κρούσματα έχουν επισήμως διαγνωσθεί σε 196 χώρες και εδάφη από την έναρξη της πανδημίας.\nΚατά τη χθεσινή ημέρα, καταγράφηκαν 6.469 νέοι θάνατοι και 286.453 νέα κρούσματα παγκοσμίως.\nΟι Ηνωμένες Πολιτείες κατέγραψαν περισσότερα από 60.000 νέα κρούσματα της Covid-19 για έκτη συνεχή ημέρα, σύμφωνα με την καταμέτρηση του Πανεπιστημίου Johns Hopkins. Κατά το τελευταίο 24ωρο, στην χώρα καταγράφηκαν 61.262 νέα κρούσματα, ενώ οι θάνατοι της ημέρας ανήλθαν σε 1.051. Το σύνολο των κρουσμάτων της πανδημίας ανέρχεται σε 4,6 εκατομμύρια και οι θάνατοι σε 154.319, γεγονός που καθιστά τις ΗΠΑ την πλέον πληγεία χώρα στον κόσμο. Ταυτόχρονα, η Φλόριντα ετοιμάζεται για την άφιξη τροπικής θύελλας που θα μετατραπεί σε κυκλώνα καθώς θα πλησιάζει το νοτιοανατολικό τμήμα της πολιτείας που έχει πληγεί σοβαρά από την επιδημία. Σήμερα η Φλόριντα κατέγραψε 179 νέους θανάτους, σε νέο αριθμό ρεκόρ, επί συνόλου 6.843.\nΈξαρση σε χώρες της Ασίας\nΤην ίδια ώρα, έξαρση της μετάδοσης του ιού παρατηρείται σε χώρες της Ασίας.\nΟ αριθμός των κρουσμάτων της COVID-19 στην Ινδία ξεπέρασε σήμερα το όριο του 1,7 εκατ., φθάνοντας τα 1.750.723, σύμφωνα με το υπουργείο Υγείας της χώρας. Τις τέσσερις τελευταίες ημέρες έχουν εντοπιστεί πάνω από 200.000 νέα κρούσματα σε όλη την Ινδία. Η Κυριακή είναι η τέταρτη ημέρα κατά σειρά που πάνω από 50.000 νέα περιστατικά προστίθενται στον συνολικό απολογισμό της COVID-19.\nΗ Ινδονησία ανακοίνωσε 1.560 νέα κρούσματα κορονοϊού σήμερα, ανεβάζοντας το συνολικό τους αριθμό σε 109.936. Ανακοινώθηκαν επίσης 62 νέοι θάνατοι, με το σύνολο των νεκρών λόγω της Covid-19 στην Ινδονησία να φθάνει τους 5.193.\nΤην ίδια ώρα, οι Φιλιππίνες ανακοίνωσαν 4.963 νέα κρούσματα, αριθμός που είναι η μεγαλύτερη ημερήσια αύξηση που έχει καταγραφεί στη χώρα. Το υπουργείο Υγείας ανακοίνωσε ότι τα κρούσματα ανέρχονται πλέον σε 98.232, ενώ οι θάνατοι αυξήθηκαν κατά 17 στους 2.039. Στην περιοχή της Νοτιοανατολικής Ασίας, οι Φιλιππίνες κατατάσσονται στη δεύτερη θέση μετά την Ινδονησία σε ό,τι αφορά τον αριθμό των θανάτων και των κρουσμάτων.\nΣτο Βιετνάμ, το υπουργείο Υγείας κατέγραψε σήμερα 40 νέα κρούσματα του κορονοϊού, τα οποία συνδέονται με την πρόσφατη έξαρση στην πόλη Ντανάνγκ, με τα οποία ο συνολικός αριθμός των κρουσμάτων στη χώρα ανήλθε σε 586, ενώ έχουν καταγραφεί και τρεις θάνατοι. Σύμφωνα με το υπουργείο, έως και 800.000 τουρίστες στην Ντανάνγκ, το νέο επίκεντρο του κορονοϊού στη χώρα, έχουν φύγει από την 1η Ιούλη με προορισμό άλλες περιοχές της χώρας. Η χώρα ανέφερε χθες τους πρώτους δύο θανάτους από COVID-19 και ο αριθμός των νεκρών ανήλθε σήμερα σε τρεις.\nΣτην Ιαπωνία, ο αριθμός των νέων κρουσμάτων που επιβεβαιώθηκαν σήμερα στην πρωτεύουσα Τόκιο είναι 472, αριθμός που αποτελεί νέο ρεκόρ. Είναι η δεύτερη συναπτή ημέρα που ο αριθμός των νέων περιστατικών στο Τόκιο ξεπερνά τα 400.\nCovid-19: Ο ο ιός έχει διαδοθεί σε ολόκληρη τη χώρα\nΠανεπιστημιακό Νοσοκομείο Πατρών: Χωρίς ασθενείς με Covid-19


Η «Πρωτοβουλία των 58» πιστεύει ότι έκανε: δυναμικό ξεκίνημα στη Σέρρες - Ανεξάρτητος-νέα του ν. Σερρών Η «Πρωτοβουλία των 58» πιστεύει ότι έκανε: δυναμικό ξεκίνημα στη Σέρρες - Ανεξάρτητος-νέα του ν. Σερρών\nΗ «Πρωτοβουλία των 58» πιστεύει ότι έκανε: δυναμικό ξεκίνημα στη Σέρρες\nBy ανεξάρτητος on 17 Φεβρουαρίου 2014 Δεν επιτρέπεται σχολιασμός στο Η «Πρωτοβουλία των 58» πιστεύει ότι έκανε: δυναμικό ξεκίνημα στη Σέρρες\nσυμμετείχαν πάνω από 100 πολίτες από τον χώρο της Κεντροαριστεράς, της Σοσιαλδημοκρατίας, του Κέντρου, του Φιλελευθερισμού και της Πολιτικής Οικολογίας\nΠραγματοποιήθηκε την Κυριακή, 16 Φεβρουαρίου 2014, στις 11:00 το πρωί στο ξενοδοχείο “Φίλιππος Ξενία”, η πρώτη ανοικτή εκδήλωση της Προσωρινής Επιτροπής της Πρωτοβουλίας των 58, για την «προσπάθεια ενότητας της Δημοκρατικής Προοδευτικής Παράταξης». Όπως αναφέρεται σε δελτίο τύπου που εξέδωσαν:\nΗ συνάντηση είχε ανοικτό χαρακτήρα και συμμετείχαν πάνω από 100 πολίτες από τον χώρο της Κεντροαριστεράς, της Σοσιαλδημοκρατίας, του Κέντρου, του Φιλελευθερισμού και της Πολιτικής Οικολογίας.\nΤην αρχή του πολιτικού διαλόγου έκαναν οι βασικοί εισηγητές,ο κ. Λάζος από πλευράς της Πρωτοβουλίας των 58 και ο κ.Πιερρακάκης από μέρους του Πολιτικού Συμβουλίου του ΠΑΣΟΚ.\nΚαι οι δύο αναφέρθηκαν στα χαρακτηριστικά της κρίσης που αντιμετωπίζει ο τόπος και στα οξύτατα κοινωνικά προβλήματα της φτώχειας και της ανεργίας.\nΣυμφώνησαν ότι αυτά δεν αντιμετωπίζονται με επιστροφή στις κακές πρακτικές και πολιτικές του παρελθόντος και ιδιαίτερα με τον ακραίο λαϊκισμό της αντιπολίτευσης.\nΟ κ.Λάζος περιέγραψε το σχέδιο και τις προτάσεις των 58 για τη δημιουργία της μεγάλης Δημοκρατικής Προοδευτικής Παράταξης και τόνισε την ανάγκη ριζικής ανανέωσης και μεγάλων τομών στο πολιτικό σύστημα.\nΕπίσης έφερε διάφορα παραδείγματα για το πως πρέπει να αντιμετωπίζεται η έννοια της αναπτυξιακής και κοινωνικής πολιτικής,ασκώντας κριτική στο πελατειακό σύστημα, στη μη εμπορεύσιμη οικονομία και στις συντεχνιακές αντιλήψεις του συνδικαλιστικού κινήματος.\nΟ κ. Κυριάκος Πιερρακάκης από την πλευρά του τόνισε την κρισιμότητα της περιόδου που διανύουμε, το πέρασμα στη μετά μνημονίων εποχή και στην ανάγκη ύπαρξης ενός συγκεκριμένου σχεδίου ανάπτυξης που θα αξιοποιεί στο μέγιστο δυνατό βαθμό τα συγκριτικά πλεονεκτήματα της χώρας, ενώ θα αντιμετωπίζει το μεγάλο πρόβλημα της ανεργίας των νέων.\nΣτη συνέχεια ακολούθησε διάλογος που επικεντρώθηκε:\nΣτα προβλήματα της οικονομίας,των μικρομεσαίων επιχειρήσεων,του αγροτικού τομέα και στην ανάγκη θέσπισης καθαρών και σταθερών κανόνων στην αγορά και στη φορολογία.\nΣτης πολιτικές συνθήκες και στους τρόπους υπέρβασης των μικροκομματικών αντιλήψεων, καθώς στις προϋποθέσεις για την ενότητα όλων των δυνάμεων της κεντροαριστεράς.\nΣτις διαδικασίες που θα ακολουθηθούν μέχρι την Πανελλήνια Συνδιάσκεψη και στις σχέσεις μεταξύ των κομμάτων και κινήσεων που θα συμπορευτούν για τη συγκρότηση της παράταξης πριν αλλά και μετά τις Ευρωεκλογές.\np>Η Προσωρινή Επιτροπή των 58 στη Σέρρες δεσμεύτηκε ότι θα προχωρήσει στις απαραίτητες ενέργειες και δράσεις, για το άνοιγμα του διαλόγου προς όλες τις κατευθύνσεις και για την επιτυχία του εγχειρήματος στο Νομό Σερρών.\nΗ «Πρωτοβουλία των 58» πιστεύει ότι έκανε: δυναμικό ξεκίνημα στη Σέρρες added by ανεξάρτητος on 17 Φεβρουαρίου 2014


Βόρειοι και Νότιοι, και άλλα σίριαλ - Point4023\nΔε μας έφταναν η φτώχεια και οι εξωτερικές απειλές, τώρα τρωγόμαστε και για το ποδόσφαιρο\nΜεγάλη επιτυχία εκείνη η δραματική σειρά του 1985, με τον τότε «πολύ» Πάτρικ Σουέιζι και ένα γενικά καλό καστ. Θέμα της τί άλλο, η διάσημη αμερικανική εμφύλια σύγκρουση του 1861, η οποία καθόρισε και την μορφή των ΗΠΑ μέχρι σήμερα. Κι αυτό συνέβη όχι επειδή συγκρούστηκαν απλώς δύο γεωγραφικές περιοχές, μα κυρίως δύο διαφορετικές κοσμοθεωρίες, ο Βορράς της βιομηχανίας και την έντονης κεφαλαιακής μόχλευσης με τον Νότο των χαμηλών ρυθμών και του μέτρια παραγωγικού πρωτογενή τομέα. Το αποτέλεσμα του πολέμου δεν ήταν μόνο η απελευθέρωση των Αφροαμερικανών σκλάβων (η πλήρης πολιτική χειραφέτησή τους ήρθε μετά το 1960) αλλά και η ανάδειξη μιας ανίκητης επιχειρηματικής νοοτροπίας, τέκνα της οποίας είναι οι Ροκφέλερ, Φορντ, Κάρνεγκι, Τζομπς, Γκέιτς και Μπέζος.\nΤώρα πού κολλάνε αυτά με τα δικά μας; Εντελώς πουθενά, αν εξαιρέσει κανείς το γνωστό χιλιοπαιγμένο σίριαλ περί αντιθέσεων βόρειας και νότιας Ελλάδας (που πονηρά έσπευσε χτες να υιοθετήσει ο πάντα διχαστικός Τζανακόπουλος, μάλλον τρέμοντας τί μέλλει γενέσθαι σε περίπτωση τιμωρίας του ΠΑΟΚ). Έκτος από -μάλλον μικρές- χιλιομετρικές αποστάσεις και από διαβαθμίσεις κοινωνικού συντηρητισμού, οι διαφορές των Ελλήνων είναι μάλλον ασήμαντες, βορείων και νοτίων, ανατολικών και δυτικών, πρωτευουσιάνων και επαρχιωτών. Σε γενικές γραμμές παντού συναντούμε τις ίδιες πεποιθήσεις, τις ίδιες συνήθειες, και φυσικά την ίδια γλώσσα, καθώς ακόμη και οι διάλεκτοι τείνουν να εκλείψουν, θύματα της γενικής οργανωμένης εκπαίδευσης. Παντού εντοπίζουμε τον παθητικό πολιτιστικό μιμητισμό της πρωτεύουσας. Παντού όλοι οι Έλληνες αντιμετωπίζουμε τις κακοδαιμονίες του Δημοσίου, παντού όλοι μας παιδευόμαστε από μία εξουσία που μοιάζει να μας βλέπει περισσότερο σαν υπηκόους παρά σαν πολίτες. Αυτή όμως η αναντίρρητη πραγματικότητα δεν εμπόδισε κάποιους θερμοκέφαλους βορειοελλαδίτες να μιλήσουν -με αφορμή τα τελευταία επεισόδια στην Τούμπα- για σταγόνα που ξεχείλισε το ποτήρι, για καζάνι που έσκασε, για υπεροπτικό κράτος των Αθηνών, ακόμη και για ανυπακοή σε περίπτωση στρατιωτικής επιστράτευσης. Είναι όντως τραγελαφικό το ότι τέτοιες γραφικότητες ακούστηκαν ούτε δύο μήνες μετά το επιτυχημένο συλλαλητήριο για την ελληνικότητα της Μακεδονίας, και μάλιστα από πρόσωπα ιδιαίτερα παθιασμένα με τούτο το εθνικό θέμα.\nΤέτοιες τοπικιστικές κορώνες δεν προκαλούν εντύπωση• είναι παμπάλαιες, έχουν καλλιεργηθεί από επιπόλαιους λαϊκιστές πολιτικάντηδες, και δεν χαρακτηρίζουν μόνο την Θεσσαλονίκη και την περιοχή της. Το ενδιαφέρον στην όλη υπόθεση ήταν ένα καινοφανές μέτωπο λεκτικής αγανάκτησης εκ μέρους πολλών κατοίκων της Αττικής, όπως αυτό εκδηλώθηκε στα σοσιαλ μίντια. Με αφορμή τον Ιβάν Σαββίδη διαβάσαμε -και διαβάζουμε- για διαπλεκόμενους μαφιόζους και για μίζερους γκρινιάρηδες κομπλεξικούς Σαλονικιούς, που τάχα απολαμβάνουν κρατικές αργομισθίες από το… γενναιόδωρο κράτος μας, έχοντας ακόμη και άχρηστα υπουργεία στο έδαφος τους. Διατυπώθηκαν -ακόμη και από σοβαρά άτομα- βαρύτατοι χαρακτηρισμοί, χωρίς να αναζητηθεί το παρασκήνιο πίσω από ένα ελάχιστα σοβαρό οπαδικό θέμα. Με άλλα λόγια, δε φτάνει που μας χρώσταγαν, μας πήραν και το βόδι.\nΜα δεν έχει τα θέματα του και το εθνικό κέντρο; Σίγουρα, αλλά αυτό που κυρίως ταλαιπωρεί ειδικά τους Αθηναίους και τους Πειραιώτες είναι η θεσμοθετημένη ατιμωρησία, η κυβερνητικά αποδεκτή καθημερινή περιφρόνηση του νόμου. Εκείνη ευθύνεται για τους βανδαλισμούς, για την γκετοποίηση, για τις καθημερινές ταραχές, για την μικρή και μεγάλη εγκληματικότητα στις γειτονιές, για την παρακμή του τόπου τους. Όμως όλα αυτά (με σχετική εξαίρεση τον πολιτικό ακτιβισμό) ταλαιπωρούν και τους κατοίκους της υπόλοιπης Ελλάδας, οι οποίοι παράλληλα υποχρεούνται να αντιμετωπίσουν την οικονομική απραξία (στοιχειωμένες βιομηχανικές περιοχές, κουφάρια συνεταιριστικών κτιρίων, αναξιοποίητα λιμάνια, καταπατημένες ακρογιαλιές, ακατάλληλα εκπαιδευμένο εργατικό δυναμικό), και την προβληματική λειτουργία βασικών υποδομών (ΤΕΙ άσχετα με τις ανάγκες των τοπικών οικονομιών, νοσοκομεία με ελλείψεις στοιχειώδους προσωπικού και εξοπλισμού, αρδευτικά έργα υπό εγκατάλειψη, μολυσμένα νερά, κατεστραμμένα επαρχιακά οδικά δίκτυα). Όλη ανεξαιρέτως η ελληνική περιφέρεια μοιράζεται την ίδια τύχη, με την Νύφη του Θερμαϊκού να ξεχωρίζει ως πιο φωνακλού.\nΠεριττό να πω ότι Ελλάδα δε μπορεί να υπάρξει χωρίς την Αθήνα, εκτός από διοικητικό και οικονομικό της κέντρο είναι και το αδιαμφισβήτητο σημείο αναφοράς του έθνους μας. Ούτε κι η Αθήνα μπορεί να υπάρξει χωρίς την Ελλάδα, κακά τα ψέμματα, καθώς δεν είναι ούτε Λονδίνο, ούτε Νέα Υόρκη. Ωστόσο, σήμερα αντιμετωπίζουμε μια πραγματικότητα: το υπερσυγκεντρωτικό μοντέλο διαχειρίσης είναι πλέον ατελέσφορο, είναι ζημιογόνο και όχι επωφελές. Οι ιστορικές ανάγκες που το επέβαλαν έχουν προ πολλού εκλείψει, και σήμερα υφίσταται προς όφελος ειδικών συντεχνιακών συμφερόντων και κουτοπόνηρων τοπικιστών πολιτικών. Το κράτος μας θυμίζει πλέον την βυζαντινή και την οθωμανική αυτοκρατορία σε φάση παρακμής, όταν οι παρατημένες επαρχίες αντιμετώπιζαν μυριάδες δυσκολίες, ενώ στην πλούσια Βασιλεύουσα όλα κυλούσαν γαλήνια.\nΑπό την άλλη, η τωρινή αυτοδιοικητική δομή είναι φλύαρη και αντιπαραγωγική, περισσότερο περιπλέκει πάρα απλοποιεί, στρέφοντας τους πολίτες της περιφέρειας εναντίον της πρωτεύουσας (πχ το ΥΜΑΘ αποτελεί μνημείο ματαιότητας). Το υπαρκτό πρόβλημα μπορεί και πρέπει να αντιμετωπιστεί, μέσω του διαδικτύου, των ιδιωτικοποιήσεων και της νομοθεσίας, με πλήρη εκχώρηση συγκεκριμένων πόρων και με μεταφορά αρμοδιοτήτων από τα χαώδη υπουργεία στις Αποκεντρωμένες Διοικήσεις και στους ΟΤΑ. Μια τέτοια αλλαγή στην διοίκηση δε θα προσφέρει μόνο αναπτυξιακά, θα ενισχύσει και την διάθεση πολιτικής συμμετοχής σε αδιάφορα τμήματα του πληθυσμού. Αν για λόγους ανικανότητας ή μικροπολιτικής επιτραπεί στον καρκίνο του τοπικισμού να θεριέψει, η οικονομική κρίση που κλείνει αισίως τα οκτώ χρόνια θα μετεξελιχθεί σε κρίση εθνικής επιβίωσης, προσφέροντας σίγουρα μεγάλη χαρά σε κάποιους από τους γείτονες μας. Οι απερίσκεπτες μεγαλοστομίες μας μπορεί να μας οδηγήσουν σε άσχημες καταστάσεις.\nΦωτογραφία του μνημείου της μάχης του Γκέτυσμπεργκ στην Πενσυλβάνια, όπου θεωρείται ότι κρίθηκε ο αμερικανικός εμφύλιος το 1863\nΠροηγούμενο ΆρθροΤο παραμύθι των καλών προθέσεων, και ο πόλεμος των Θεσμών\nΕπόμενο ΆρθροΗ Ρωσία του Πούτιν και η αμήχανη Δύση\nΠρώτες σκέψεις για τα γερμανικά αποτελέσματα


Το πρώτο λουλούδι - θεατρικό: Το Πρώτο Λουλούδι - Θεατρική Διασκευή\nΤο Πρώτο Λουλούδι - Θεατρική Διασκευή\nΘεατρική Διασκευή :\n(θεατρολόγος - ηθοποιός)\nΣτοίχοι Τραγουδιών : Γιάννης Ψαριώτης, Άννα και Μάνος Κοντολέων\nΜΟΥΣΙΚΟΣ 1 Ήταν κάποτε μια εποχή κι ήταν κάποτε ένας μεγάλος τόπος. Και τότε -σ΄εκείνη την εποχή και σ΄ εκείνον τον τόπο- ζούσανε άνθρωποι. Και τότε -σ΄ εκείνη την εποχή και σε΄ εκείνον τον τόπο- υπήρχαν ζώα και πουλιά και ερπετά και ψάρια. Υπήρχαν θάλασσες, βουνά, ποτάμια, λίμνες. Και υπήρχαν φυτά και δέντρα, θάμνοι και άγρια χορτάρια...\nΜΟΥΣΙΚΟΣ 2 Αλλά σ΄εκείνη την εποχή και σ΄ εκείνον τον τόπο δεν υπήρχαν λουλούδια... Ή πιο σωστά, δεν υπήρχαν λουλούδια από αυτά που χαρίζουν μόνο την ομορφιά της εικόνας τους και τη χαρά του αρώματός τους.\nΜΟΥΣΙΚΟΣ 1 Όσα λουλούδια ξέρανε αυτοί που ζούσανε σ΄ εκείνη την εποχή και σ΄ εκείνον τον τόπο, ήταν όσα βγαίνανε στα κλαριά των δέντρων που χαρίζανε στους ανθρώπους τα φρούτα. Τα λουλούδια της κερασιάς και της πορτοκαλιάς, τα λουλούδια της αμυγδαλιάς, της λεμονιάς, της αχλαδιάς -τέτοια λουλούδια!\nΜΟΥΣΙΚΟΣ 2 Κανείς δεν ήξερε τότε- σ΄ εκείνην την εποχή και σε΄ εκείνον το τόπο- το σχήμα του λουλουδιού της ορτανσίας, το άρωμα του τριαντάφυλλου, το χρώμα της παπαρούνας...\nΜΟΥΣΙΚΟΣ 1 Σ΄ εκείνη, λοιπόν, την εποχή και σ΄ εκείνον τον τόπο, ζούσανε δυο αδελφές που, αν και ήταν εντελώς διαφορετικές μεταξύ τους, όμως αγαπούσανε πολύ η μία την άλλη...\n(Μουσική γέφυρα -συνέχεια της μουσικής εισαγωγής)\nΑΦΗΓΗΤΡΙΑ 1 Το ασήμι –λένε - το αγαπά η νύχτα.\nΑΦΗΓΗΤΡΙΑ 2 Το ασήμι –λένε - το αγαπά η νύχτα. Και το χρυσάφι –έτσι πάλι λένε- το αγαπά η μέρα.\nΑΦΗΓΗΤΡΙΑ 1 Και το χρυσάφι –έτσι και πάλι λένε- το αγαπά η μέρα.\nΜΟΥΣΙΚΟΣ 1 Ήταν κάποτε δυο αδελφές που αγαπούσαν πολύ η μια την άλλη.\nΑΦΗΓΗΤΡΙΑ 2 Ήταν κάποτε δυο αδελφές που αγαπούσαν πολύ η μια την άλλη.\nΑΦΗΓΗΤΡΙΑ 1 Η Ασημένια –φιλενάδα της νύχτας…\nΜΟΥΣΙΚΟΣ 2 Η Ασημένια –φιλενάδα της νύχτας…\nΑΦΗΓΗΤΡΙΑ 2 Κι η Χρυσαφένια –αγαπημένη της μέρας.\nΜΟΥΣΙΚΟΣ 1 Κι η Χρυσαφένια –αγαπημένη της μέρας.\nΑΦΗΓΗΤΡΙΑ 1 Ζούσαν κάπου,… κάποτε …\nΑΦΗΓΗΤΡΙΑ 2 Ζούσαν κάπου,… κάποτε … Σε μια εποχή που θα γινότανε ένα θαύμα.\nΑΦΗΓΗΤΡΙΑ 1 Σε μια εποχή που θα γινότανε ένα θαύμα.\nΜΟΥΣΙΚΟΣ 2 Μα τούτο ούτε εκείνες, μήτε και άλλος κανείς το ήξερε.\nΜΟΥΣΙΚΟΣ 1 Μα τούτο ούτε εκείνες, μήτε και άλλος κανείς το ήξερε;\nΑΦΗΓΗΤΡΙΑ 1 Το σπίτι τους ήταν δίπλα σε μια λίμνη.\nΑΦΗΓΗΤΡΙΑ 2 Και οι δυο αδελφές ζούσαν εκεί ολομόναχες.\nΜΟΥΣΙΚΟΣ 1 Μέσα στο σπίτι τους…\nΜΟΥΣΙΚΟΣ 2 Η μια δίπλα στην άλλη…\nΑΦΗΓΗΤΡΙΑ 1 Μα όταν ο ήλιος περπάταγε στον ουρανό, μόνο η Χρυσαφένια έβγαινε στην όχθη της λίμνης…\nΜΟΥΣΙΚΟΣ 1 Έβγαινε να δει τις ηλιαχτίδες…\nΑΦΗΓΗΤΡΙΑ 2 Τις ηλιαχτίδες που λούζονταν στα νερά…\nΜΟΥΣΙΚΟΣ 2 Στα νερά που κυματίζανε ελαφρά…\nΑΦΗΓΗΤΡΙΑ 2 Τις καλημέριζε και μετά πήγαινε μέχρι την αγορά…\n…να αγοράσει τα φρούτα και τα λαχανικά, τα αυγά και το ψωμί το κριθαρένιο.\nΧΡΥΣΑΦΕΝΙΑ Καλημέρα κυρά Μέλω. Τι καλά μας φέρνετε σήμερα;\nΜΑΝΑΒΙΣΣΑ Πολλά καλά σας φέρνω εγώ, μα τι είναι για σένα πιο καλό, εσύ πρέπει να το διαλέξεις.\nΧΡΥΣΑΦΕΝΙΑ Το κρυφό να γίνει φανερό. Αυτά εδώ.\nΜΑΝΑΒΙΣΣΑ Ζουμερά σαν τα σφουγγάρια της θάλασσας και γλυκά σαν το μέλι.\nΧΡΥΣΑΦΕΝΙΑ Εύκολο αυτό, τα πορτοκάλια. Το κρυφό να γίνει φανερό, κι αυτά εδώ;\nΜΑΝΑΒΙΣΣΑ Δροσερά σαν της βροχής τις στάλες και τα άνθη τους στολίδια στα μαλλιά σου.\nΧΡΥΣΑΦΕΝΙΑ Λεμόνια. Κι αυτό εύκολο. Το κρυφό να γίνει φανερό. Κάτι πιο δύσκολο.\nΜΑΝΑΒΙΣΣΑ Τρυφερά σαν τη χλόη που σκεπάζει τη γη και αρωματικά σαν των λουλουδιών τα πέταλα.\nΧΡΥΣΑΦΕΝΙΑ Χόρτα. Ρόκα, σπανάκι, ραδίκια και βλίτα. Και αυτά εδώ;\nΜΑΝΑΒΙΣΣΑ Γλυκά σαν τη ζάχαρη και τραγανά σαν…\nΧΡΥΣΑΦΕΝΙΑ Καρπούζια, κυρ Ηλία. Τραγανά σαν καρπούζια.\nΦΟΥΡΝΑΡΗΣ Τραγανά σαν τα καρβέλια μου σήμερα. Ζεστά- ζεστά και τραγανά.\nΧΡΥΣΑΦΕΝΙΑ Χθες, κυρ Ηλία, λέγατε πως ήταν τραγανά- τραγανά και μυρωδάτα…\nΦΟΥΡΝΑΡΗΣ Κι αύριο, κόρη μου, σαν τα μάγουλά σου θα γενούν. Ρόδινα- ρόδινα κι αφράτα.\nΧΡΥΣΑΦΕΝΙΑ Γεια σου Ροδιά. Έχεις κάτι για μένα;\nΚΟΡΙΤΣΙ Τίποτα δεν έχω για κανένα.\nΧΡΥΣΑΦΕΝΙΑ Ροδιά, δεν με γελάς. Κάτι έχεις κρυμμένο στην ποδιά.\nΚΟΡΙΤΣΙ Τότε μη ρωτάς εμένα. Ρώτα την ποδιά.\nΧΡΥΣΑΦΕΝΙΑ Ποδιά, έχεις κάτι για μένα;\nΚΟΡΙΤΣΙ Εσύ που ρωτάς, είσαι φίλη της Ροδιάς;\nΚΟΡΙΤΣΙ Τότε έχω για σένα βότανα θαυματουργά.\nΧΡΥΣΑΦΕΝΙΑ Σαν τι θαύματα μπορούν να κάνουν δηλαδή τα βότανά σου;\nΚΟΡΙΤΣΙ Μόνο όσα πολύ ποθεί η καρδιά σου.\nΧΡΥΣΑΦΕΝΙΑ Κι αν η καρδιά μου τίποτα δεν ποθεί;\nΚΟΡΙΤΣΙ Θαύμα κανένα δεν θα δει. Δεν είναι για σένα.\nΧΡΥΣΑΦΕΝΙΑ Δεν έχεις τίποτε άλλο, Ποδιά;\nΚΟΡΙΤΣΙ Έχω μυρωδικά, απ’ του βουνού τα σπάνια…\nΧΡΥΣΑΦΕΝΙΑ Σπάνια γιατί;\nΚΟΡΙΤΣΙ Γιατί δεν τα μύρισε ποτέ κανείς…\nΧΡΥΣΑΦΕΝΙΑ Τότε ούτε κι αυτά είναι για μένα. Αλήθεια λες, δεν έχεις τίποτα.\nΚΟΡΙΤΣΙ Μη φεύγεις, στάσου. Αυτά τα σαπούνια έχω για σένα.\nΧΡΥΣΑΦΕΝΙΑ Για μένα;\nΚΟΡΙΤΣΙ Φτιαγμένα για να λούζεται η κόρη η χρυσαφένια…\nΜΟΥΣΙΚΟΣ 1 Όσο η Χρυσαφένια έλειπε στην αγορά, η Ασημένια την περίμενε μέσα στο σπίτι, τραγουδώντας.\nΑΦΗΓΗΤΡΙΑ 1 Κι όταν έπεφτε η νύχτα, τότε ήταν η δικιά της η σειρά να βγει στην όχθη να καληνυχτίσει πρώτα τα ρείκια\nΜΟΥΣΙΚΟΣ 2 και μετά να πάει να ταΐσει τις κότες,\nΑΦΗΓΗΤΡΙΑ 1 να αρμέξει τις κατσίκες,\nΜΟΥΣΙΚΟΣ 2 να ποτίσει τις γλάστρες,\nΑΦΗΓΗΤΡΙΑ 1 και να βγάλει νερό από το πηγάδι.\nΑΣΗΜΕΝΙΑ Τη μαγεία της νύχτας φέρνω\nΤα δικά της μυστικά\nΤο ασήμι απ΄ τα μαλλιά μου\nΠαραμύθια, μύθους, θρύλους\nΈχω τόσα να σας πω\nΠοιο αστέρι να φωνάξω\nΝα το κάνω φυλαχτό;\n(Ήχοι νύχτας- φωνές)\nΑΣΗΜΕΝΙΑ Τη μαγεία της νύχτας φέρνω, στο σκοτάδι μέσα ζω. Είμαι φίλη με τα ρείκια και καληνύχτα ήρθα να πω.\nΡΕΙΚΙΑ Καληνύχτα, Ασημένια…\nΑΣΗΜΕΝΙΑ Τη μαγεία της νύχτας φέρνω, το δικό της μυστικό. Είμαι φίλη με τις κότες και καληνύχτα θα τους πω.\nΚΟΤΕΣ Καληνύχτα, Ασημένια...\nΑΣΗΜΕΝΙΑ Τη μαγεία της νύχτας φέρνω, το σκοτάδι αγαπώ. Οι κατσίκες είναι φίλες και καληνύχτα θα τους πω.\nΚΑΤΣΙΚΕΣ Καληνύχτα, Ασημένια…\nΑΣΗΜΕΝΙΑ Τη μαγεία της νύχτας φέρνω, το ασήμι της φορώ. Είμαι φίλη με τις γλάστρες και καληνύχτα ήρθα να πω.\nΓΛΑΣΤΡΕΣ Καληνύχτα, Ασημένια…\nΑΣΗΜΕΝΙΑ Τη μαγεία της νύχτας φέρνω, φίλος είναι το νερό. Και θα μπω μες το πηγάδι, καληνύχτα να του πω.\nΝΕΡΟ Καληνύχτα, Ασημένια…\nΑΦΗΓΗΤΡΙΑ 2 Η Χρυσαφένια έλαμπε σαν ήλιος.\nΜΟΥΣΙΚΟΣ 1 Η Ασημένια στραφτάλιζε σαν το φεγγάρι.\nΑΦΗΓΗΤΡΙΑ 2 Οι άνθρωποι, εκείνα τα χρόνια-\nΜΟΥΣΙΚΟΣ 1 μα μπορεί ακόμα και σήμερα-\nΑΦΗΓΗΤΡΙΑ 2 λέγανε τον ήλιο φίλο τους…\nΜΟΥΣΙΚΟΣ 1 μα κάτι τους φόβιζε στο φεγγάρι.\n(Σβήνει η μουσική)\nΑΣΗΜΕΝΙΑ Η Χρυσαφένια είχε κατάξανθα μαλλιά, γαλάζια μάτια, χείλια κόκκινα και δέρμα σταράτο. Οι άνθρωποι όταν την βλέπανε αισθανόντουσαν χαρά. Γι’ αυτό και την αγαπούσαν.\nΧΡΥΣΑΦΕΝΙΑ Η Ασημένια είχε μαύρα μαλλιά, γκρίζα μάτια, δέρμα ωχρό κι οι βλεφαρίδες της θύμιζαν πυκνή βροχή του χειμώνα. Οι άνθρωποι όταν την βλέπανε αισθανόντουσαν θλίψη. Και γι’ αυτό δεν την αγαπούσαν.\nΑΝΤΡΑΣ 1 Μέσα στα μάτια σου βλέπω τα ταξίδια που ονειρεύομαι μια μέρα να κάνω.\nΧΡΥΣΑΦΕΝΙΑ Δεν χρειάζεσαι τα μάτια μου για να ταξιδέψεις.\nΑΝΤΡΑΣ 2 Μέσα στο βλέμμα σου κρύβεται η συννεφιά.\nΑΣΗΜΕΝΙΑ Η συννεφιά κρύβεται μέσα σου και θολώνει τα πάντα.\nΑΝΤΡΑΣ 2 Κοιτώ τα χείλια σου και θυμάμαι τα τραγούδια που αγαπώ.\nΧΡΥΣΑΦΕΝΙΑ Όσα αγαπάς, μόνος σου να τα θυμάσαι και όσα μόνος σου θυμάσαι, να τ’ αγαπάς.\nΑΝΤΡΑΣ 1 Περνάς δίπλα μου κι η σκιά σου καλύπτει τα πάντα.\nΑΣΗΜΕΝΙΑ Κι εσύ, σέρνεις πίσω σου μια σκιά. Δεν τη φοβάσαι, γιατί δεν τη βλέπεις.\nΑΝΤΡΑΣ 2 Το χρυσάφι των μαλλιών σου αν είχα, πλούσιος θα ήμουνα.\nΧΡΥΣΑΦΕΝΙΑ Κι όμως, πιο πλούσια δεν είμαι.\nΑΝΤΡΑΣ 1 Τα μαύρα σου μαλλιά φτωχαίνουν τη λάμψη της μέρας.\nΑΣΗΜΕΝΙΑ Κι εκείνη δίνει τη θέση της στη νύχτα. Έτσι γινόταν κι έτσι θα γίνεται πάντα.\nΧΡΥΣΑΦΕΝΙΑ Η Χρυσαφένια χαιρότανε με την αγάπη που οι άνθρωποι της δείχνανε. Μα λυπότανε που οι ίδιοι αυτοί άνθρωποι δεν θέλανε να βλέπουν την αδελφή της.\n(Μουσική υπόκρουση- το τραγούδι του Άντρα)\nΑΣΗΜΕΝΙΑ Μια φορά έτυχε να περάσει έξω από το σπίτι τους ένας νέος άντρας, που κρατούσε μια κιθάρα και πουλούσε χτενάκια για τα μαλλιά και πολύχρωμες χάντρες, να στολίζουν οι όμορφες την ομορφιά τους.\nΑΝΤΡΑΣ Του ήλιου οι κόρες οι χρυσές\nκάθισαν στα μαλλιά της,\nφωτίσανε το πρόσωπο\nτη μαγική ματιά της.\nΠιο λαμπερή απ’ το χρυσό, πιο ακριβή απ’ τη ζωή\nΧάρμα λατρεία των ματιών, χαρά σ’ εκείνον που τη δει.\nΤου ήλιου οι κόρες οι χρυσές\nΧΡΥΣΑΦΕΝΙΑ Γιατί σταμάτησες; Τι πουλάς;\nΑΝΤΡΑΣ Σταμάτησα γιατί είδα το τραγούδι μου να γίνεται αλήθεια πάνω στο πρόσωπό σου… Και μη με ρωτάς τι πουλώ… Κανένα από τα στολίδια μου δεν μπορεί τη δικιά σου ομορφιά να στολίσει!\nΧΡΥΣΑΦΕΝΙΑ Μου αρέσει εκείνη η κορδέλα η κόκκινη… Πόσο κάνει;\nΑΝΤΡΑΣ Θέλω δώρο να στην κάνω.\n(Η Χρυσαφένια τη φορά.)\nΑΝΤΡΑΣ Πήρε φωτιά ο ήλιος!\nΧΡΥΣΑΦΕΝΙΑ Η αδελφή μου τραγουδά πολύ όμορφα… Σαν κι εσένα… Θα τη φωνάξω να πείτε μαζί ένα τραγούδι. Ασημένια!\nΑΝΤΡΑΣ Τι θέλει το σκούρο σύννεφο δίπλα στη λάμψη του ήλιου!\nΧΡΥΣΑΦΕΝΙΑ Μην την αποπαίρνεις. Άκουσέ την πρώτα!\nΑΝΤΡΑΣ Μέσα στη νύχτα το τραγούδι μου ακούγεται σαν θρήνος… Κι εμένα μου αρέσουν τα τραγούδια της χαράς. Σ’ αφήνω. Φεύγω.\n(Φεύγει με μουσική-1ος στίχος τραγούδι, 2ος στίχος μόνο μουσική)\nΧΡΥΣΑΦΕΝΙΑ Παράξενοι που είναι μερικοί…\nΑΣΗΜΕΝΙΑ Είναι γιατί θέλουν μόνο να βλέπουν κι όχι να αισθάνονται.\n(Ήχοι ζώων- στην αρχή σιγά)\nΧΡΥΣΑΦΕΝΙΑ Τα άλλα πλάσματα της γης, τα ζώα και τα πουλιά, τα δέντρα και τα λουλούδια, εκείνα τα χρόνια\nΑΣΗΜΕΝΙΑ - μα μπορεί ακόμα και σήμερα-\nΧΡΥΣΑΦΕΝΙΑ το φως του ήλιου το φοβόντουσαν,\nΑΣΗΜΕΝΙΑ γιατί τη μέρα οι άνθρωποι τα κυνηγούσαν και τα σκότωναν. Όταν πια νύχτωνε, μπορούσαν μέσα στη σιγαλιά να κυκλοφορούν ελεύθερα, να λένε μυστικά και να ονειρεύονται.\nΧΡΥΣΑΦΕΝΙΑ Και καθώς η Ασημένια στραφτάλιζε σαν το φεγγάρι, τα άλλα πλάσματα της γης την αγαπούσαν.\n(Ήχοι ζώων δυναμώνουν)\nΚΟΥΚΟΥΒΑΓΙΑ Έχεις τη δροσιά της νύχτας, δίπλα σου αισθάνομαι όμορφα.\nΛΥΚΟΣ Το φως σου αχνό σαν του φεγγαριού, κοντά σου μπορώ να κρύψω τα παιδιά μου.\nΒΑΤΡΑΧΟΣ Πυκνό το σκοτάδι σου. Δες! Μπορώ να βουτήξω στο νερό της λίμνης χωρίς να φοβάμαι τον κυνηγό.\nΑΓΡΙΟΓΟΥΡΟΥΝΟ Τα σκυλιά αποκοιμήθηκαν κι η πλαγιά του βουνού θα είναι μέχρι το ξημέρωμα δικιά μου.\n(Ήχοι πουλιών μόνο)\nΧΡΥΣΑΦΕΝΙΑ Μια φορά, κι όταν πια σουρούπωνε, ένας πληγωμένος κορυδαλλός σύρθηκε μέχρι τη λίμνη, να πιει νερό να ξεδιψάσει.\nΜΟΥΣΙΚΟΣ 1 Μα ήταν πολύ αδύναμος και παραπάτησε κι έπεσε μέσα στο νερό…\nΜΟΥΣΙΚΟΣ 2 και θα πνιγότανε…\nΧΡΥΣΑΦΕΝΙΑ αν δεν τύχαινε η Ασημένια να είναι εκεί δίπλα και να τον πιάσει μέσα στις χούφτες της και να τον ζεσταίνει. Με ένα κομμάτι από την μπλούζα της του έδεσε την πληγή. Και το πουλί άρχισε να κελαηδά για να της δείξει την ευγνωμοσύνη του.\n(Τραγούδι Κορυδαλλός- Ασημένια)\nκαι τσίου τσίου\nΣαν ασήμι λάμπεις\nΣαν αστέρι μοιάζεις\nΑΣΗΜΕΝΙΑ Τα φτερά σου είναι τόσο απαλά.\nΚΟΡΥΔΑΛΛΟΣ Είναι απαλά γιατί τα χαϊδεύουν τα χέρια σου.\nΑΣΗΜΕΝΙΑ Και τα χρώματά σου είναι τόσο λαμπερά…\nΚΟΡΥΔΑΛΛΟΣ Είναι γιατί τους χάρισες τη λάμψη σου.\nΑΣΗΜΕΝΙΑ Είσαι πανέμορφο…\nΚΟΡΥΔΑΛΛΟΣ Είναι γιατί καθρεφτίζομαι μας στα δικά σου μάτια.\nΑΣΗΜΕΝΙΑ Η αδελφή μου ζωγραφίζει… Θα τη φωνάξω να φτιάξει την εικόνα σου. Χρυσαφένια!\nΚΟΡΥΔΑΛΛΟΣ Τι γυρεύει η κάψα της μέρας δίπλα στη δροσερή αύρα της νύχτας;\nΑΣΗΜΕΝΙΑ Μην την αποπαίρνεις. Άσ’ την να σε ζωγραφίσει.\nΚΟΡΥΔΑΛΛΟΣ Βγήκε και πάλι ο ήλιος κι ο κυνηγός θα με βρει και θα μου ρίξει ξανά τη σαΐτα του. Σ’ αφήνω. Φεύγω.\n(Τραγούδι Κορυδαλλού- μόνο μουσική)\nΑΣΗΜΕΝΙΑ Ανόητα που γίνονται συχνά τα πουλιά...\nΧΡΥΣΑΦΕΝΙΑ Είναι γιατί προτιμούν οι άνθρωποι να τα αισθάνονται κι όχι να τα βλέπουν.\nΑΣΗΜΕΝΙΑ Ίσως κάπου, κάποτε, κάτι να γίνει, που να θέλει και τη ζεστασιά του ήλιου και τη γλύκα του φεγγαριού.\nΧΡΥΣΑΦΕΝΙΑ Ίσως κάπου στον κόσμο να υπάρχει ένας τόπος που και τις δυο θα μας καλοδεχτεί.\nΑΣΗΜΕΝΙΑ Να πάμε να βρούμε εμείς τον τόπο αυτό!\nΧΡΥΣΑΦΕΝΙΑ Να ψάξουμε για το θαύμα…\nΑΣΗΜΕΝΙΑ Και κλειδώσανε το σπίτι τους και πήραν τους δρόμους του κόσμου. Μα απ’ όπου κι αν πέρασαν, όλοι οι τόποι ίδιοι ήτανε.\nΧΡΥΣΑΦΕΝΙΑ Ίδιοι και οι άνθρωποι.\nΑΣΗΜΕΝΙΑ Το θαύμα πουθενά δεν έτυχε να το συναπαντήσουν.\nΜΟΥΣΙΚΟΣ 1 Βρέθηκαν, κάποτε, σε ένα δάσος.\nΜΟΥΣΙΚΟΣ 2 Μέρα ήταν.\nΧΡΥΣΑΦΕΝΙΑ Μέρα ήταν κι η Ασημένια είχε ριγμένο πάνω της ένα πέπλο, να μην την βλέπουν εκείνοι που τρέμανε τις σκιές.\nΑΣΗΜΕΝΙΑ Και περπατούσαν.\nΧΡΥΣΑΦΕΝΙΑ Και περπατούσαν.\nΑΣΗΜΕΝΙΑ Ώσπου μια μυρωδιά καπνού έφτασε στα ρουθούνια τους.\nΧΡΥΣΑΦΕΝΙΑ Και μια δυνατή ζέστη πύρωσε τα πρόσωπά τους.\n(Ήχοι φωτιάς δυναμώνουν)\nΑΣΗΜΕΝΙΑ Τι συμβαίνει;\nΧΡΥΣΑΦΕΝΙΑ Φωτιά! Έπιασε φωτιά!\nΑΣΗΜΕΝΙΑ Να τρέξουμε, Χρυσαφένια, να φύγουμε.\nΧΡΥΣΑΦΕΝΙΑ Δεν μπορούμε. Οι φλόγες μας έχουν περικυκλώσει από παντού.\nΑΣΗΜΕΝΙΑ Κάποιος θα βρεθεί να μας βοηθήσει.\nΧΡΥΣΑΦΕΝΙΑ Πού να βρεθεί; Δεν υπάρχει κανείς. Όλοι τρέχουν να σωθούν.\nΚΑΒΑΛΑΡΗΣ Εγώ θα σε σώσω! Έλα κοντά μου! Θα σε πάρω πάνω στο άλογό μου και μαζί θα περάσουμε τις φλόγες.\nΧΡΥΣΑΦΕΝΙΑ Μόνη δεν μπορώ να έρθω… Έχω και μια αδελφή!\nΚΑΒΑΛΑΡΗΣ Το άλογό μου μια μόνο μπορεί να σηκώσει… Εσένα!\nΧΡΥΣΑΦΕΝΙΑ Μόνη μου δεν έρχομαι!\nΑΣΗΜΕΝΙΑ Φύγε λοιπόν…\nΧΡΥΣΑΦΕΝΙΑ Δεν φεύγω χωρίς εσένα.\nΑΣΗΜΕΝΙΑ Άσε με εμένα. Ανέβα στο άλογο και τρέχα να σωθείς…\nΑΣΗΜΕΝΙΑ Και η Ασημένια άρχισε να τρέχει προς τα εκεί που μαινόταν η φωτιά. Μα ήταν τόσο υγρά τα βλέφαρά της που λες και φόβισαν τις φλόγες.\nΧΡΥΣΑΦΕΝΙΑ Κι η φωτιά έσβησε. Το δάσος σώθηκε, Ασημένια. Ένα θαύμα…\nΑΣΗΜΕΝΙΑ Μα θαύμα μισό…\nΧΡΥΣΑΦΕΝΙΑ Και οι δυο αδελφές συνεχίσανε να προχωρούνε. Και περπατούσαν.\nΧΡΥΣΑΦΕΝΙΑ Βρέθηκαν κάποτε σε μιαν άλλη χώρα.\nΑΣΗΜΕΝΙΑ Μα κι εκεί, οι άνθρωποι, ήταν ίδιοι με όλους τους άλλους. Θέλανε μόνο να γελούν, δεν θέλανε να τους θυμίζουν οι σκιές τα όνειρα τα ξεχασμένα.\nΧΡΥΣΑΦΕΝΙΑ Και τα άλλα πλάσματα της χώρας τούτης- όπως παντού αλλού- έτσι κι εκεί, τρομάζανε να ζούνε μέσα στο άπλετο φως.\nΑΣΗΜΕΝΙΑ Προτιμούσαν τη σιγουριά της νύχτας.\nΜΟΥΣΙΚΟΣ 1 Βρέθηκαν κάποτε και σε μια παραλία.\nΜΟΥΣΙΚΟΣ 2 Βράδυ ήταν.\nΑΣΗΜΕΝΙΑ Βράδυ ήταν και φόραγε τώρα το πέπλο η Χρυσαφένια, να μην την βλέπουν όσα πλάσματα σκιάζονταν από το φως. Μα ήταν βράδυ με άγριο αέρα και πολύ δυνατή βροχή.\n(Ήχοι φουρτουνιασμένης θάλασσας)\nΑΣΗΜΕΝΙΑ Πρέπει να διασχίσουμε τη θάλασσα.\nΧΡΥΣΑΦΕΝΙΑ Να βρούμε μια βάρκα.\nΑΣΗΜΕΝΙΑ Να μια εκεί πέρα. Πάμε γρήγορα.\nΧΡΥΣΑΦΕΝΙΑ Ο αέρας δυνάμωσε, Ασημένια. Αγρίεψαν τα κύματα.\nΑΣΗΜΕΝΙΑ Η βάρκα μας βάζει νερά, δεν θα τα καταφέρουμε.\nΧΡΥΣΑΦΕΝΙΑ Κάποιος θα βρεθεί να μας βοηθήσει.\nΑΣΗΜΕΝΙΑ Πού να βρεθεί; Δεν υπάρχει κανείς. Μόνο εμείς και τα μανιασμένα κύματα. Το πέλαγος θα μας καταπιεί.\nΔΕΛΦΙΝΙ Εγώ θα σε σώσω! Πάνω στην πλάτη μου σκαρφάλωσε… Θα περάσουμε τα κύματα μαζί!\nΑΣΗΜΕΝΙΑ Μόνη δεν μπορώ να έρθω… Έχω και μια αδελφή!\nΔΕΛΦΙΝΙ Όχι, δε γίνεται. Μια μόνο μπορώ να σηκώσω… Μόνο εσύ!\nΑΣΗΜΕΝΙΑ Μόνη μου δεν έρχομαι!\nΧΡΥΣΑΦΕΝΙΑ Φύγε λοιπόν…\nΑΣΗΜΕΝΙΑ Δεν φεύγω χωρίς εσένα.\nΧΡΥΣΑΦΕΝΙΑ Άσε με εμένα. Σκαρφάλωσε στο δελφίνι και φύγε να σωθείς…\nΧΡΥΣΑΦΕΝΙΑ Και η Χρυσαφένια ρίχτηκε στα κύματα. Μα το πρόσωπό της, λεύτερο πια από το πανί, φώτισε κι έλαμψε και τα βαριά τα σύννεφα αμέσως διαλύθηκαν και η βροχή σταμάτησε, ο άνεμος κόπασε…\nΑΣΗΜΕΝΙΑ Τα κύματα γίνανε κυματάκια… Γαλήνεψε η θάλασσα, Χρυσαφένια. Ένα θαύμα…\nΧΡΥΣΑΦΕΝΙΑ Μα θαύμα μισό…\nΑΣΗΜΕΝΙΑ Πουθενά λοιπόν δεν θα δούμε το θαύμα;\nΚαι τόπος ποιος θα μας δεχτεί,\nΤις δυο μαζί αντάμα;\nΠοιος θα δεχτεί το όνειρο,\nΠοιος θα δεχτεί το θαύμα;\nΠοιος το χρυσάφι αγαπά,\nΤ’ ασήμι το λατρεύει;\nΠοιος μέρα ονειρεύεται\nΚι ολυνυχτίς χορεύει;\nΧΡΥΣΑΦΕΝΙΑ Ίσως η μοίρα μας να είναι η μοναξιά. Καλύτερα να πάμε όσο πιο μακριά από ανθρώπους και ζώα γίνεται.\nΑΣΗΜΕΝΙΑ Καλύτερα να ζήσουμε μόνες μας.\nΧΡΥΣΑΦΕΝΙΑ Να μπούμε στην πιο μακρινή έρημο.\nΑΣΗΜΕΝΙΑ Να σκαρφαλώσουμε στο πιο απόκρημνο βουνό.\nΧΡΥΣΑΦΕΝΙΑ Για δες, Ασημένια. Πάνω στο βράχο, εκεί ψηλά, υπάρχει μια σπηλιά.\nΑΣΗΜΕΝΙΑ Εκεί θα περάσουμε τη νύχτα. Θα είμαστε πιο ασφαλείς και θα είναι πιο ζεστά.\nΜΟΥΣΙΚΟΣ 2 Και οι δυο αδερφές ανέβηκαν στη σπηλιά. Πρώτη μπήκε η Ασημένια και η σκοτεινή σπηλιά φωτίστηκε με το απαλό ασημένιο φως του φεγγαριού.\nΜΟΥΣΙΚΟΣ 1 Δίπλα της ήρθε και στάθηκε η Χρυσαφένια και η σπηλιά φωτίστηκε από το γλυκό φως του πρωινού ήλιου. Και τότε είδαν πως εκεί μέσα δεν ήταν μόνες τους.\nΧΡΥΣΑΦΕΝΙΑ Μέσα στη σπηλιά, ανάμεσα στις γκρίζες πέτρες, υπήρχε ένα μικρό σποράκι…\nΑΣΗΜΕΝΙΑ Ένα τόσο δα σποράκι, που ανάμεσα στις πέτρες και τη σκληρή γη προσπαθούσε να ανασάνει…\n(Μουσική υπόκρουση- νανούρισμα)\nΜΟΥΣΙΚΟΣ 1 Η Ασημένια έσκυψε πάνω από τον σπόρο και τον κάλυψε με τη γλυκάδα του ασημένιου της χαμόγελου. Και μετά τον δρόσισε με τη δροσιά που στάλαξε από τα μάτια της.\nΧΡΥΣΑΦΕΝΙΑ Και ο σπόρος ρούφηξε τη δροσιά και τα δάκρυα και πήρε ένα χρώμα απαλό πράσινο και φούσκωσε και μεγάλωσε…\nΑΣΗΜΕΝΙΑ …και μέσα από το σπόρο ξεπήδησε ένα τρυφερό φιντανάκι.\nΜΟΥΣΙΚΟΣ 2 Και τότε έσκυψε πάνω από το σπόρο η Χρυσαφένια. Με το γλυκό της χαμόγελο ζέστανε το μικρό φυτό και το φώτισε με τη λάμψη του προσώπου της. Και στην άκρη του μικρού βλασταριού φάνηκε ένα μπουμπούκι.\nΜΟΥΣΙΚΟΣ 1 Η Χρυσαφένια το άγγιξε με τις άκρες των δαχτύλων της και το μπουμπούκι άνθισε και έγινε λουλούδι.\nΜΟΥΣΙΚΟΣ 2 Ένα πολύ όμορφο και ξεχωριστό λουλούδι. Κάθε πέταλό του είχε άλλο χρώμα και άλλη μυρωδιά.\n(Σβήνει το νανούρισμα)\nΑΣΗΜΕΝΙΑ Μέσα στη σπηλιά το άπλετο φως ήρθε και ενώθηκε με τις σκιές.\nΧΡΥΣΑΦΕΝΙΑ Η ζωή και το όνειρο, δίπλα –δίπλα.\nΑΣΗΜΕΝΙΑ Και το φεγγάρι από ψηλά στον ουρανό τα είδε αυτά και ευχαριστήθηκε.\nΦΕΓΓΑΡΙ Όμορφη κόρη Ασημένια, μεγάλη μου έδωσες χαρά. Ασήμι θα στάξω στη νύχτα, να γίνει ασημιά. Και τους αγγέλους θα στείλω, να σε προστατεύουν με τ’ ασημένια τους φτερά.\nΧΡΥΣΑΦΕΝΙΑ Κι ο ήλιος, από εκεί που ήταν κρυμμένος, τα είδε όλα αυτά και από τη χαρά του, άφησε να του ξεφύγει μια ηλιαχτίδα.\nΗΛΙΟΣ Όμορφη κόρη Χρυσαφένια, λάμπω από χαρά. Τα χρώματα των λουλουδιών θα χαρίσω στη μέρα. Και στη νύχτα θα χαρίσω λίγο από το φως της μέρας. Και στο φεγγάρι θα στείλω μια χρυσή ηλιαχτίδα να σου κρατάει συντροφιά. Σαν άστρο θα λάμπει κι η νύχτα θα γίνει χρυσαφιά.\nΑΣΗΜΕΝΙΑ Και η χρυσή αχτίδα του ήλιου ταξίδεψε στον ουρανό σαν αστέρι και ήρθε και στάθηκε πάνω από τη σπηλιά.\nΧΡΥΣΑΦΕΝΙΑ Κι η νύχτα γέμισε όνειρα.\nΑΣΗΜΕΝΙΑ Κι έγινε μια νύχτα γεμάτη λάμψη.\nΝύχτα σπαρμένη όνειρα,\nνύχτα γεμάτη λάμψη.\nΝύχτα που μέρα έγινες,\nΜέρα που κρύβεις θαύμα.\nΤο δάκρυ, το χαμόγελο,\nΤ’ αστέρι κι η ηλιαχτίδα.\nΜαζί τις στράτες πήρανε,\nΜαζί το θαύμα φέρνουν.\nΑΣΗΜΕΝΙΑ Το χάραμα ένα πουλί που είχε τη φωλιά του εκεί κοντά φτερούγισε και μπήκε μέσα στη σπηλιά να βρει κάτι τσιμπολογήσει.\nΧΡΥΣΑΦΕΝΙΑ Και σαν σηκώθηκε ο ήλιος ένας βοσκός που είχε χάσει το αρνάκι του και το έψαχνε εκεί κοντά δρασκέλισε με διστακτικά βήματα την είσοδό της.\nΑΣΗΜΕΝΙΑ Και αυτό που ήταν να δούνε, το είδανε.\nΧΡΥΣΑΦΕΝΙΑ Κι αυτό που ήταν να καταλάβουν, το κατάλαβαν.\nΠρώτο βγήκε έξω το πουλί και φτερουγίζοντας άρχισε να τραγουδά…\nΠΟΥΛΙ …Νύχτα σπαρμένη όνειρα, μέρα γεμάτη λάμψη…\nΑΣΗΜΕΝΙΑ Και ύστερα βγήκε κι ο βοσκός και άρχισε να κατηφορίζει προς τις πολιτείες. Έτρεχε, λαχάνιαζε, μα τραγουδούσε…\nΒΟΣΚΟΣ …Νύχτα που μέρα έγινες, μέρα που κρύβεις θαύμα…\nΑΣΗΜΕΝΙΑ Το πουλί το είπε σε άλλα πουλιά –\nΠΟΥΛΙ … το δάκρυ το χαμόγελο…\nΑΣΗΜΕΝΙΑ –και τα άλλα πουλιά το είπανε στα πλάσματα που κατοικούσανε στις λίμνες και στα ποτάμια.\nΠΟΥΛΙ …τ΄ αστέρι κι η ηλιαχτίδα…\nΧΡΥΣΑΦΕΝΙΑ Και ο βοσκός το είπε σε άλλους βοσκούς-\nΒΟΣΚΟΣ … μαζί τις στράτες πήρανε...\nΧΡΥΣΑΦΕΝΙΑ –και οι άλλοι βοσκοί το είπανε στους ανθρώπους που κατοικούσαν στα χωριά και εκείνοι με τη σειρά τους στους ανθρώπους που ζούσανε στις πολιτείες.\nΒΟΣΚΟΣ …μαζί το θαύμα φέρνουν..\nΑΣΗΜΕΝΙΑ Τα ακούσανε τα πρόβατα, οι σκύλοι και οι γάτες… Τα ζώα που ζούνε στα βουνά, κι αυτά που κρύβονται στα δάση.\nΠΟΥΛΙ + ΒΟΣΚΟΣ …Νύχτα σπαρμένη όνειρα, νύχτα γεμάτη λάμψη…\nΧΡΥΣΑΦΕΝΙΑ Το καινούργιο τραγούδι ακουγόταν παντού. Κι όλοι μιλούσαν για τη μαγική στιγμή που ενώθηκε το σκοτάδι με το φως και από την ένωση αυτή γεννήθηκε το πρώτο λουλούδι.\nΑΣΗΜΕΝΙΑ Ποιοι νάταν αυτοί που συνέχιζαν να τραγουδούνε; Η Ασημένια και η Χρυσαφένια μήπως, που επιτέλους ζούσανε το θαύμα;\nΜΟΥΣΙΚΟΣ 1 Μπορεί… Κάποιοι αυτό πιστεύουνε.\nΧΡΥΣΑΦΕΝΙΑ Άλλοι, πάλι, λένε πως ήταν τα πουλιά που συμφιλιώθηκαν εκείνη τη νύχτα με τους φόβους τους.\nΑΣΗΜΕΝΙΑ Κι άλλοι, πάλι, λένε πως ήταν οι άνθρωποι, που εκείνη τη νύχτα μάθανε να αναγνωρίζουν τα μηνύματα της ψυχής τους.\nΜΟΥΣΙΚΟΣ 2 Αργότερα, ακούστηκε κάτι για τους αγγέλους…\nΧΡΥΣΑΦΕΝΙΑ Αργότερα, είπανε εκείνη τη νύχτα μαγική.\nΑΣΗΜΕΝΙΑ Νύχτα της αγάπης.\nΧΡΥΣΑΦΕΝΙΑ Νύχτα ασημένια.\nΑΣΗΜΕΝΙΑ Μέρα χρυσαφένια.\n& ΑΣΗΜΕΝΙΑ Χρυσαφένια νύχτα, ασημένια μέρα. …\nΑναρτήθηκε από manos kontoleon στις 2:30 π.μ.


Το χθες και το σήμερα των λιπασμάτων Δραπετσώνας - Zeitgeist\nin Story, Retro-Vintage\nΗ συγκινητική ιστορία μιας βιομηχανικής περιοχής ταυτισμένης με τους αγώνες της εργατιάς και την περιβαλλοντική μόλυνση, που πλέον έχει αποδοθεί στους κατοίκους ως ελεύθερος χώρος πολιτισμού και ψυχαγωγίας.\nΓυμνά βιομηχανικά κτίσματα στέκονται στην ακροθαλασσιά εδώ και δεκαετίες, με την αρμύρα να σιγοτρώει τα ντουβάρια και ό,τι έχει απομείνει από τα μηχανήματα στο εσωτερικό τους.\nΣε αυτό το σημείο, επί 90 χρόνια χτυπούσε η καρδιά της βαριάς βιομηχανίας. Με το πέρασμα των χρόνων κάποια κτίρια έπεσαν και άλλα κατεδαφίστηκαν για λόγους ασφάλειας. Ο χρόνος σταμάτησε, ο τόπος έμεινε βουβός, θα έλεγε κανείς σε διαμαρτυρία όσων είχε υποφέρει για ενενήντα χρόνια. Εδώ είναι η Δραπετσώνα, που υπήρξε η καρδιά της εργατιάς, η πηγή των φτηνών εργατικών χεριών. Εδώ εργάζονταν άνθρωποι από όλη την Αθήνα και τον Πειραιά.\nΗ ιστορία ξεκινά το 1909 με την υπογραφή του καταστατικού ίδρυσης της μεγαλύτερης βιομηχανίας στα Βαλκάνια, της Ανωνύμου Ελληνικής Εταιρίας Χημικών Προϊόντων και Λιπασμάτων (ΑΕΕΧΠΛ), ενώ τον Οκτώβριο του 1910, δόθηκε το εναρκτήριο λάκτισμα για τη λειτουργία του εργοστασίου στη Δραπετσώνα. Το σημείο που επιλέχτηκε για την ανέγερση της βιομηχανίας μόνο τυχαίο δεν ήταν. Ακριβώς πάνω στο κύμα, στον προλιμένα του Πειραιά, με άμεση πρόσβαση στη θάλασσα για τη διευκόλυνση της διακίνησης των προϊόντων σε Ελλάδα και εξωτερικό. Τα επόμενα χρόνια και προκειμένου να μειωθεί το κόστος παραγωγής δημιουργήθηκε ένα εργοστάσιο υαλουργίας και λίγο αργότερα μπήκε σε λειτουργία και μια μονάδα παραγωγής γεωργικών φαρμάκων. Γύρω από το εργοστάσιο Λιπασμάτων ξεδιπλώθηκε πολύ σύντομα μια πόλη, που μεγάλωσε με τον ερχομό των Μικρασιατών προσφύγων το 1922.\nΣε αυτόν τον βιομηχανικό πυρετό, η ζωή, η υγεία και η σωματική ακεραιότητα των εργατών έχουν μικρή αξία για το ισχυρό κεφάλαιο. Οι συνθήκες εργασίας στο εργοστάσιο είναι απάνθρωπες, με τους τραυματισμούς, τους θανάτους και τις αρρώστιες να σφυροκοπούν τη φτωχολογιά. Όμως τίποτα δεν σταματά την παραγωγή, κανένας θάνατος δεν αναχαιτίζει την ακόρεστη όρεξη για κέρδος.\nΜέσα σε αυτό κοινωνικοοικονομικό πλαίσιο, οι άνθρωποι που εργάζονταν στα Λιπάσματα κατέφταναν καθημερινά από κάθε γωνιά του Πειραιά και της Αθήνας για το δύσκολο μεροκάματο, για το πικρό ψωμί. Οι μπουρούδες σήμαιναν την έναρξη και τη λήξη της βάρδιας και τα φουγάρα κάπνιζαν ασταμάτητα νυχθημερόν. Υπολογίζεται, ότι το 1936 οι εργάτες του εργοστασίου ανέρχονταν σε 4.000 και τη δεκαετία του 1950 κατά διαστήματα έφταναν τους 7.000.\nΤο 1946, το εργοστάσιο περνάει στην ιδιοκτησία του Πρόδρομου Αθανασιάδη Μποδοσάκη, και εντάσσεται στο Σχέδιο Μάρσαλ και ενώ το ιδιοκτησιακό καθεστώς άλλαξε, δεν συνέβη το ίδιο με τις συνθήκες και τους όρους εργασίας. Έτσι, όπως και όλα τα προηγούμενα χρόνια, οι εργαζόμενοι συνέχισαν τον αγώνα για να εξασφαλίσουν μεγαλύτερο μερίδιο από τον πλούτο που οι ίδιοι παρήγαγαν αλλά και για αξιοπρεπείς συνθήκες εργασίας.\nΧαρακτηριστικά, το 1947 η απεργία του γυαλάδικου (φωτογραφία πάνω) κράτησε 46 μέρες και του βοηθητικού προσωπικού 20 μέρες. Τα διαχρονικά αιτήματα των εργατών ήταν καλύτερο περιβάλλον, αυξήσεις, προσλήψεις, 8ωρο. Η απάντηση της εργοδοσίας ήταν απολύσεις, τρομοκρατία και στρατολόγηση απεργοσπαστών, ενώ έχουν σημειωθεί θάνατοι και εξαφανίσεις σε επεισόδια κατά τη διάρκεια των απεργιών. Τη δεκαετία του 1980, με την αποβιομηχάνιση, άρχισε η παρακμή του εργοστασίου, ενώ η δολοφονία του Μποδοσάκη Αθανασιάδη το 1988 σήμανε την αρχή του τέλους. Το 1992 το «γυαλάδικο» κλείνει οριστικά και το 1999 ήρθε ο αμετάκλητος επίλογος.\nΤα χρόνια που ακολούθησαν πολλά έχουν ειπωθεί για τη συγκεκριμένη έκταση, με τους τοπικούς φορείς να κρούουν τον κώδωνα του κινδύνου για τα επίπεδα μόλυνσης. Για χρόνια, οι επίσημες μελέτες αρνούνταν την ρύπανση που επέφερε στο λεκανοπέδιο, όχι μόνο η ΑΕΕΧΠΛ αλλά και οι γειτονικές της, όπως η ΑΓΕΤ ΗΡΑΚΛΗΣ, ωστόσο δεν χρειάζονται μετρήσεις για να αποδειχθεί το αυτονόητο. Ας μην ξεχνάμε ότι τη χρυσή εποχή της βιομηχανίας οι τσιμινιέρες και οι αγωγοί δεν σταματούσαν να αποβάλλουν ανεξέλεγκτα τα δηλητηριώδη απόβλητά τους σε στεριά και θάλασσα, απαξιώνοντας τις ανησυχίες και τις διαμαρτυρίες των κατοίκων της περιοχής που εντάθηκαν κατά τη δεκαετία του ‘80. Ως συγχωροχάρτι για τα περιβαλλοντικά εγκλήματα που έγιναν εις βάρος όλων των επόμενων γενιών, προβαλλόταν το αφήγημα ότι η βιομηχανία προϋπήρχε των κατοικιών.\nΣήμερα, η πολύπαθη έκταση των Λιπασμάτων έχει διαμορφωθεί σε Πολυχώρο Πολιτισμού με παιδικές χαρές, θέατρο, καφετέρια και παγκάκια. Λίγα δέντρα εδώ κι εκεί και το έδαφος στρωμένο με γαρμπίλι. Τα παιδιά τρέχουν γύρω από τα απομεινάρια του εργοστασίου που στέκουν περήφανα, με τα σημάδια του χρόνου να μαρτυρούν τα 112 χρόνια τους. Το πανύψηλο φουγάρο ορθώνεται στον ουρανό- ορόσημο της εποχής που έφυγε, καρφί στην ιστορία της εργατιάς, πληγή στοπεριβάλλον του Πειραιά και οι κάτοικοι της περιοχής, ελπίζουν το χιλιοτραγουδισμένο γεράνι, να βρει ξανά τη θέση του στα περβάζια και τις αυλές των σπιτιών.


"Λαμπερό" και από ονόματα το Πάρκο των Ευχών\n16 Νοεμβρίου 2018 - 12:14 16 Νοεμβρίου 2018 - 12:35\nΑνέβηκε από: tziraikou26 1344 Προβολές καλλιτέχνης, Πάρκο των Ευχών\nΜε «ορμή και πάθος» από το περσινό εγχείρημα ο Δήμος Λαρισαίων ρίχνει και φέτος το βάρος στο Πάρκο των Ευχών σε έναν ακόμα θεσμό που θέλει να δημιουργήσει για τη πόλη. Έτσι τα ονόματα που θα βρεθούν στο κεντρικό Stage του χώρου για τις χριστουγεννιάτικες εκδηλώσεις μόνο αμελητέα δεν είναι.\nΦυσικά αυτό που ξεχωρίζει περισσότερο είναι της Τάμτα που αναμένεται να υπάρξει και συμφωνία τις επόμενες ημέρες, ενώ από τη Λάρισα θα «παρελάσουν» και οι Locomondo, KINGS, REC και οι Playmen.\nΠαράλληλα η έναρξη του Πάρκου των Ευχών την Παρασκευή 7 Δεκεμβρίου, θα γίνει μ’ ένα εντυπωσιακό «Show στον πάγο» από αθλητές που θα προφέρουν ωραίο θέαμα με καλλιτεχνικό πατινάζ στο νέο μεγαλύτερο παγοδρόμιο σε σχέση με την περασμένη χρονιά.\nΌσο για τον προϋπολογισμό… ενδεχομένως να υπερβεί τις 250.000 ευρώ και τα έσοδα να είναι μικρότερα από τα έξοδα, αλλά στόχος του Δήμου στο Πάρκο των Ευχών την Ελλάδας είναι να διοχετευθούν χρήματα μ’ αυτό το τρόπο στην αγορά της πόλη κι όχι στα ταμεία.\nΣτον Άγιο Νικόλαο ο Μητροπολίτης Λαρίσης Ιερώνυμος τη Κυριακή\nΑυτόματο μηχάνημα ανακύκλωσης λαδιού στη Λάρισα\n6 Δεκεμβρίου 2017 - 22:03 deleted Δεν επιτρέπεται σχολιασμός στο Αυτόματο μηχάνημα ανακύκλωσης λαδιού στη Λάρισα\n«Μάγεψαν» με τις φωνές τους Μαλού και Μύρωνας Στρατής! (ΦΩΤΟ)\n9 Δεκεμβρίου 2017 - 20:36 deleted Δεν επιτρέπεται σχολιασμός στο «Μάγεψαν» με τις φωνές τους Μαλού και Μύρωνας Στρατής! (ΦΩΤΟ)\n13 Δεκεμβρίου 2017 - 17:57 deleted Δεν επιτρέπεται σχολιασμός στο «Χριστούγεννα στη Λάρισα ΚΑΙ για Ενήλικες» στο Πάρκο των Ευχών


Ο Αρχιεπίσκοπος Ιερώνυμος στην κηδεία του Θέμου Αναστασιάδη - ΕΚΚΛΗΣΙΑ ONLINE\nΟ Αρχιεπίσκοπος Ιερώνυμος στην κηδεία του Θέμου Αναστασιάδη\nΚυριακή, 27 Ιανουαρίου 2019 13:46\nΑρχική » ΝΕΑ » Ο Αρχιεπίσκοπος Ιερώνυμος στην κηδεία του Θέμου Αναστασιάδη\nΚΗΔΕΙΑ ΘΕΜΟΥ ΑΝΑΣΤΑΣΙΑΔΗ: Το τελευταίο αντίο στον Θέμο Αναστασιάδη λένε αυτή την ώρα όσοι τον αγάπησαν. Η κηδεία γίνεται στον Ιερό Ναό της Παναγίας της Ελευθερώτριας στην Κηφισιά. Ο Θέμος πέθανε σε ηλικία 61 ετών μετά από μάχη με τον καρκίνο. Τι λένε στο newsit.gr οι άνθρωποι που τον αγάπησαν.\nΟ Θέμος Αναστασιάδης έφυγε σε ηλικία 61 ετών, νικημένος από τον καρκίνο και σήμερα Κυριακή, η οικογένεια, οι φίλοι, οι συνάδελφοι και κόσμος που τον ήξερε μέσα από το έργο του τον αποχαιρετούν στον Ιερό Ναό της Παναγίας της Ελευθερώτριας στην Κηφισιά.\nΓια 1,5 χρόνο ο δημοσιογράφος, εκδότης και παρουσιαστής έδινε μάχη με τον καρκίνο αλλά δεν κατάφερε να βγει νικητής. Τον Σεπτέμβριο του 2017, ο Θέμος διαγνώστηκε με μια πολύ σπάνια και επιθετική μορφή καρκίνου, το οστεοσάρκωμα στον θώρακα.\nΗ σύζυγός του, Βασιλική Παναγιωτοπούλου, όσο και τα τρία παιδιά τους βρισκόταν από το πρώτο λεπτό στο πλευρό του. Και σήμερα δυστυχώς τον αποχαιρετούν.\nΚηδεία – Άδωνις Γεωργιάδης: Έφυγε ένας εξαιρετικός άνθρωπος και για μένα ένας αληθινός φίλος. Έφυγε σε μια δύσκολη στιγμή για την Ελλάδα και θα μας λείψει πάρα πολύ.\nΚικίλιας: Έφυγε ένας ωραίος άνθρωπος και οικογενειάρχης.\n2 χρόνια πριν ΕΛΛΑΔΑ, ΝΕΑθέμος αναστασιάδης, κηδεία\nΕΜΥ Έκτακτο δελτίο - Καιρός: Που βρέχει τώρα 27 ΙανουαρίουΟ Ορθόδοξος Γιάννης Αντετοκούνμπο και η Συμφωνία των Πρεσπών\nΗ Ελλάδα αποχαιρετά με συγκίνηση το σμηναγό Νίκο Γρηγορίου\nΕλικόπτερο: Σπαρακτικές στιγμές στη κηδεία του Δημοσθένη Γούλα (ΦΩΤΟ+ΒΙΝΤΕΟ)\nΕλικόπτερο: Μέσα σε κλίμα βαθιάς συγκίνησης και άφατου πόνου πραγματοποιείται η εξώδιος ακολουθία του ταγματάρχη Δημοσθένη Γούλα στον Ιερό Ναό Αναλήψεως του Σωτήρος στη συνοικία Αβέρωφ της Λάρισας.\nΚηδεία Θέμου Αναστασιάδη: Τώρα το τελευταίο αντίο στην Παναγία Ελευθερώτρια\nΚΗΔΕΙΑ ΘΕΜΟΥ ΑΝΑΣΤΑΣΙΑΔΗ: Σε κλίμα οδύνης πραγματοποιείται αυτήν την ώρα η κηδεία του εκδότη Θέμου Αναστασιάδη στην Κηφισιά. Ο Θέμος Αναστασιάδης (Αθήνα, 6 Ιανουαρίου 1958 – Ζυρίχη, 22 Ιανουαρίου 2019) ήταν Έλληνας δημοσιογράφος, παρουσιαστής εκπομπών στον τηλεοπτικό σταθμό ΑΝΤ1 και εκδότης της εφημερίδας Πρώτο Θέμα. Έγινε γνωστός αρχικά για τις χιουμοριστικές στήλες και τα τηλεοπτικά τοκ σόου, τα οποία κατά καιρούς έχουν επικριθεί για σεξισμό, αντισημιτισμό και ρατσισμό. Το 2007 ενεπλάκη στο σκάνδαλο του Χρήστου Ζαχόπουλου με τη δημοσίευση πορνογραφικού υλικού από το Πρώτο Θέμα.


Το περιμάχητο 731, η τελική ιταλική επίθεση: Αγώνας και με τα δόντια\nΔημοσιεύθηκε: 27/09/2018 11:15 Τελευταία Ενημέρωση: 27/09/2018 11:15 Από: Tachydromos\nΗ Εαρινή επίθεση των Ιταλών ξεκίνησε, στο μέτωπο του Β’ Σώματος Στρατού, στην περιοχή της Τρεμπεσίνας, στις 9 Μαρτίου 1941. Βασικός αντικειμενικός σκοπός των Ιταλών ήταν η κατάληψη του περιμάχητου υψώματος 731. Εντός 10 ημερών, οι Ιταλοί εξαπέλυσαν 17 διαδοχικές επιθέσεις κατά του υψώματος, οι οποίες αποκρούστηκαν με σοβαρές απώλειες από τους άνδρες της ελληνικής Ι Μεραρχίας Πεζικού.\nΣτις 19 Μαρτίου, οι Ιταλοί αποφάσισαν να εκτελέσουν μια τελική, όπως αποδείχθηκε, επίθεση κατά του υψώματος, με την υποστήριξη αρμάτων μάχης. Την επίθεση ανάλαβε το 31ο Σύνταγμα Πεζικού (ΣΠ) της ιταλικής Μεραρχίας «Σιένα». Οι Ιταλοί έθεσαν σε πρώτο κλιμάκιο έναν ειδικά εκπαιδευμένο λόχο πεζικού, ο οποίος εκπαιδεύτηκε στην στενή συνεργασία με τα άρματα μάχης.\nΣτις 06.30 το πρωί το ιταλικό πυροβολικό άρχισε να ανασκάπτει, για μια ακόμα φορά, το ύψωμα, στο τομέα του ελληνικού ΙΙΙ/19 Τάγματος του περίφημου 19ου ΣΠ Σερρών.\nΟι Ιταλοί, για πρώτη φορά, εκμεταλλεύτηκαν άψογα, τον κυλιόμενο φραγμό του πυροβολικού τους και πλησίασαν στις ελληνικές θέσεις, με έναν ουλαμό τεσσάρων ελαφρών αρμάτων CV-35 να προηγούνται, ακολουθούμενα από τον επίλεκτο λόχο.\nΕξόρμησις, διά της λόγχης…\nΗ υπόλοιπη δύναμη του ιταλικού 31ου ΣΠ ακολουθούσε, σε δεύτερο κλιμάκιο, έτοιμη να εκμεταλλευτεί την επιτυχία του πρώτου κλιμακίου εφόδου.\nΟι Ιταλοί έφτασαν στις ελληνικές θέσεις, υφιστάμενοι απώλειες από το ελληνικό πυροβολικό. Τα δύο άρματά τους ανατινάχθηκαν από τις ελληνικές οβίδες. Άλλο ένα επλήγη και ακινητοποιήθηκε, καθώς το πλήρωμά του σκοτώθηκε. Το τέταρτο δε ιταλικό άρμα εκτέλεσε στροφή 180ο και τράπηκε σε φυγή. Ο ιταλικός λόχος, στο μεταξύ, είχε φτάσει σε απόσταση εφόδου από τα ελληνικά χαρακώματα.\nΤότε ο διοικητής του ΙΙΙ/19, ο ηρωικός Σερραίος λοχαγός Παναγιώτης Κουτρίδης, διέταξε: «Εφ όπλου λόγχη. Εξόρμησις». Ξαφνικά, μέσα από τα κομματιασμένα χαρακώματα, ξεπετάχθηκαν δεκάδες σκιές, γκρίζες από το χώμα, που τους είχε σκεπάσει από τον ιταλικό βομβαρδισμό.\nΜε ξεσκισμένα χέρια και πόδια, με επιδέσμους στα κορμιά, αλλά απόλυτα αποφασισμένοι να κρατήσουν το κομμάτι γης που τους εμπιστεύτηκε η Πατρίδα, οι άνδρες του Κουτρίδη τράβηξαν μπροστά, ουρλιάζοντας «Αέρα»!\nΟι Έλληνες, αδιαφορώντας για τα ιταλικά πυρά, ρίχτηκαν με μανία στον επίλεκτο λόχο, τον περικύκλωσαν και τον τσάκισαν. Πάνω από 100 Ιταλοί σκοτώθηκαν, στην άγρια μάχη με τις χειροβομβίδες και τις λόγχες που διεξήχθη στο αλύγιστο ύψωμα και διήρκεσε μια ώρα και 10 λεπτά.\nΆλλοι πέντε Ιταλοί αιχμαλωτίστηκαν και αυτοί τραυματίες. Την ώρα δε που το ΙΙΙ/19 τσάκιζε την ιταλική επίθεση, το ελληνικό πυροβολικό συγκέντρωσε τα πυρά του κατά των ιταλικών δυνάμεων του δευτέρου κλιμακίου, που κινούνταν προς το ύψωμα.\nΤα εύστοχα ελληνικά πυρά, υποχρέωσαν σε υποχώρηση τα ιταλικά τμήματα. Η 18η και τελευταία επίθεση έναντι του 731 είχε αποκρουστεί.\nΟι Ιταλοί, μετά την απόκρουσή τους εξαπέλυσαν σφοδρότατο βομβαρδισμό κατά των ελληνικών θέσεων, εκδικούμενοι την αιματηρή τους αποτυχία. Οι Έλληνας θρήνησαν εκείνη την ημέρα 29 νεκρά παλληκάρια. Άλλοι 121 Έλληνες τραυματίστηκαν.


Οι καταλληλότεροι σκύλοι για διαμέρισμα | animalplanet.gr\nΕίναι πολύ καλή πρακτική να χωρίζεις δύο άτομα που τρώγονται ο ένας με τον άλλον, αλλά τι μπορεί να συμβεί…\nΧάμστερ με… ψυχολογικά τραύματα\nΈνα χάμστερ τραυματίζεται ψυχολογικά, όταν ο ιδιοκτήτης του παίζει μαζί του. videoman.gr\nΔείτε τι κάνουν αυτά τα πάντα (pandas) όταν πρέπει να πάρουν το φάρμακό τους! (βίντεο)\nΚαι ποιος δεν λατρεύει τα pandas; Αυτά τα αξιολάτρευτα ζωάκια έχουν κλέψει τις καρδιές όλων μας κάθε φορά που τα…\nΠρώτα έσωσε αυτό το σκυλάκι και ύστερα ετοίμασε ένα εντυπωσιακό βίντεο μαζί του (Βίντεο)\nΚοιτάξτε αυτήν την εξαιρετική ''παράσταση'' που δίνουν αυτό το σκυλάκι και ο πλέον ιδιοκτήτης του, που το διέσωσε! Αληθινός πρίγκηπας…\nΥπάρχει μια ράτσα σκύλου για κάθε άτομο και κάθε τρόπο ζωής. Αλλά μόνο και μόνο επειδή μια συγκεκριμένη ράτσα ταιριάζει στην προσωπικότητά σας, αυτό δεν σημαίνει κατ’ ανάγκη ότι η ράτσα αυτή είναι καλή επιλογή για σας. Εάν το σπίτι σας είναι ένα μικρό διαμέρισμα σε μια μεγάλη πόλη, δεν είναι καλή ιδέα να αγοράσετε ένα σκύλο που χρειάζεται πολύ χώρο και χρόνο σε εξωτερικούς χώρους. Ευτυχώς, υπάρχουν πολλές επιλογές που θα ταιριάξουν στην ζωή σας. Παρακάτω θα σας παρουσιάσουμε 12 ράτσες σκύλων που είναι ιδανικοί για διαμέρισμα.\nΤεριέ της Βοστόνης (Boston Terrier)\nΕίναι ένας ευγενικός σκύλος και ως εκ τούτου ένα ιδανικό κατοικίδιό για διαμέρισμα. Είναι ήσυχο, οπότε δεν θα ενοχλεί τους γείτονές σας και δένεται στενά με τους ιδιοκτήτες του, δείχνοντας την αγάπη και την αφοσίωσή του. Επίσης, είναι βολικό και μικρό, και απαιτεί μέτρια επίπεδα άσκησης. Ένας γρήγορος περίπατος στην πόλη, είναι αρκετός. Δεν χρειάζεται να έχετε ούτε καν αυλή.\nΤο αγγλικό Μπουλντόγκ είναι τέλειο για το διαμέρισμα. Όχι μόνο είναι πιστό και αξιαγάπητο, αλλά έχει ένα ιδιαίτερο χαρακτηριστικό που το κάνει ιδανικό για να μένει σε διαμέρισμα: είναι υπερβολικά τεμπέλικο! Δεν υπάρχει κάτι πιο ευχάριστο για ένα αγγλικό Μπουλντόγκ από το να αράζει μαζί σας στον καναπέ και να βλέπετε τηλεόραση. Χρειάζεται ελάχιστη περιποίηση και άσκηση, ενώ είναι πάρα πολύ ήσυχο, μάλλον γιατί θα προτιμούσε να πάρει έναν υπνάκο παρά να κάνει τον κόπο να γαβγίσει. Και αν έχετε παιδιά ακόμα καλύτερα, γιατί τα αγγλικά Μπουλντόγκ έχουν αστείρευτη υπομονή και ως εκ τούτου τα πάνε θαυμάσια με τα παιδιά.\nΑν και έχει μια φήμη “περίεργου” σκυλιού, στην πραγματικότητα είναι αρκετά ήρεμο σκυλί με χαμηλό κόστος συντήρησης. Το μικρό τους μέγεθος τα βοηθάει να ζουν άνετα ακόμα και στα πιο μικρά διαμερίσματα, ενώ ακόμη και τα μακρύτριχα Τσιουάουα χρειάζονται μόνο λίγη περιποίηση. Να θυμάστε, όμως, ότι μπορεί να είναι λίγο θορυβώδη, οπότε σκεφτείτε το καλά, ειδικά αν το σπίτι σας δεν έχει καλή μόνωση!\nΤα σκυλιά αυτά είναι θαυμάσια οικογενειακά σκυλιά, λόγω του παιχνιδιάρικου χαρακτήρα τους και επειδή τα πάνε καλά με τα παιδιά. Είναι, μικρά και προσαρμόζονται σχεδόν σε οποιοδήποτε χώρο και τρόπο ζωής, συμπεριλαμβανομένων και των μικρών διαμερισμάτων. Δεν απαιτούν έντονη άσκηση, αλλά να είστε προσεκτικοί, γιατί η ράτσα αυτή είναι επιρρεπής στην παχυσαρκία. Τέλος, θα πρέπει να λάβετε υπ’ όψιν ότι είναι τόσο θορυβώδη όσο και τα Τσιουάουα.\nΜε την πρώτη ματιά, ένας μεγάλος Δανός μάλλον μοιάζει ως η τελευταία ράτσα που θα θέλατε να έχετε μαζί σας σε ένα μικρό διαμέρισμά, αλλά τα φαινόμενα απατούν. Αυτά τα τεράστια σκυλιά είναι στην πραγματικότητα καλοκάγαθοι γίγαντες. Όπως και τα αγγλικά Μπουλντόγκ, είναι ικανοποιημένα απλά και μόνο τριγυρίζοντας πέρα δώθε και μάλλον θα περνούν το μεγαλύτερο μέρος του χρόνου κουλουριασμένα στον καναπέ σας, χαλαρώνοντας. Οι μεγάλοι Δανοί είναι επίσης απόλυτα ήσυχοι. Ούτε που θα καταλάβετε ότι είναι μαζί σας!\nΤο Παγκ είναι εξαιρετικά δημοφιλές μεταξύ των σκυλιών που προτιμώνται από τους κατοίκους μιας πόλης και όχι μόνο λόγω του αξιολάτρευτου πλακουτσωτού προσώπου τους. Τα Παγκς είναι πολύ στοργικά σκυλιά. Θέλουν να είναι μαζί σας, όπου κι αν βρίσκεστε, και θα σας ακολουθούν πιστά στο διαμέρισμά σας όλη μέρα. Έχουν ενέργεια, και είναι πρόθυμα να κάνουν περιπάτους, αλλά είναι επίσης πάντα πρόθυμα και για έναν υπνάκο. Χρειάζονται κάποια περιποίηση, δεδομένου ότι οι πτυχές στο πρόσωπό τους πρέπει να καθαρίζονται τακτικά.\nΤο κατοικίδιο αυτό είναι πάντα δημοφιλές και είναι ιδανικός σύντροφος για το διαμέρισμα. Είναι αρκετά μικρούλι και μπορεί να μοιραστεί το χώρο μαζί σας ακόμη και στο μικρότερο διαμέρισμα. Είναι ευπροσάρμοστο και φιλικό και θα γοητεύσει όποιον συναντήσετε στις βόλτες που θα κάνετε γύρω από τη γειτονιά. Θα πρέπει να σημειώσουμε ότι αυτή η ράτσα ίσως είναι λίγο θορυβώδης, αλλά επειδή είναι έξυπνο σκυλί και εύκολο να εκπαιδευτεί, δεν θα έχετε κανένα πρόβλημα στο να περιορίσετε τα άσκοπα γαβγίσματα.\nΤα σκυλιά αυτά είναι μικρά και προσαρμόζονται σε κάθε κατάσταση διαβίωσης, ακόμα και αν πρέπει να ζουν σε ένα διαμέρισμα. Είναι παιχνιδιάρικο και θα κάψει αρκετές θερμίδες μέσα στο σπίτι σας, οπότε δεν χρειάζεται παραπάνω προσπάθεια για άσκηση εκτός σπιτιού. Γενικά είναι ήσυχο σκυλί και δεν θα ενοχλεί τους γείτονές σας με γαβγίσματα. Μια προειδοποίηση μόνο: Από όλες τις ράτσες που αναφέρουμε, το Χαβανέζικο σκυλάκι έχει το μεγαλύτερο κόστος συντήρησης από άποψη καλλωπισμού.\nΣκυλακι Μάλτας (Maltese)\nΑν και αρχικά θα νόμιζε κάποιος ότι το σκυλάκι αυτό χρειάζεται ειδική περιποίηση λόγω του μακριού τριχώματος του, αυτό δεν ισχύει και έχει πολύ χαμηλό κόστος συντήρησης. Επειδή το μακρύ τρίχωμα είναι μόνο εξωτερικό, το σκυλάκι αυτό δεν μαδάει πολύ οπότε δεν θα χρειαστεί να κάνετε πολύ σκούπισμα με την ηλεκτρική σκούπα. Όπως οι περισσότερες ράτσες για διαμέρισμα, τα σκυλάκια αυτά είναι πολύ στοργικά και ήσυχα. Το σκυλάκι Μάλτας είναι ένα εξαιρετικό κατοικίδιο και εξαιρετικός συγκάτοικος μαζί.\nΕν κατακλείδι, μπορείτε να δείτε ότι πολλά διαφορετικά είδη σκύλων μπορεί να είναι κατάλληλα για διαμέρισμα εφ’ όσον ο ιδιοκτήτης τους είναι πρόθυμος να τα εκπαιδεύσει σωστά ώστε αυτά να γίνουν ήρεμοι συγκάτοικοι στο διαμέρισμα. Είναι χρήσιμο να έχετε μια συγκεκριμένη ρουτίνα που θα βγάζετε τον σκύλο έξω, ώστε να κάνετε την παραμονή τους στο διαμέρισμα ευχάριστη. Θα πρέπει επίσης να είστε συνεπείς με την ώρα του φαγητού τους ώστε να τους δώσετε μια αίσθηση ασφάλειας.


Ιωάννινα: Πέντε άτομα στο νοσοκομείο μετά από τροχαίο ,οι δύο αστυνομικοί [φωτό-βίντεο] - EPIRUS TV NEWS\nΙωάννινα: Πέντε άτομα στο νοσοκομείο μετά από τροχαίο ,οι δύο αστυνομικοί [φωτό-βίντεο]\nepirustvnews 4/06/2022 09:57:00 μ.μ.\nΠέντε άτομα διακομίσθηκαν στο νοσοκομείο Χατζηκώστα μετά από τροχαίο ατύχημα που σημειώθηκε λίγο πριν τις 21.00 στην παλιά Ε.Ο Ιωαννίνων Ηγουμενίτσας στο ύψος της Πράσινης Γωνιάς.\nΣτο σημείο πριν συμβεί το τροχαίο ατύχημα είχε μεταβεί όχημα της Πολιτικής Προστασίας μαζί με περιπολικό της Αστυνομίας προκειμένου να ρίξουν πριονίδι καθώς είχαν ενημερωθεί πως υπήρχαν λάδια στο οδόστρωμα από διερχόμενο φορτηγό .\nΥπό συνθήκες που διερευνώνται 2 ΙΧΕ οχήματα συγκρούστηκαν μεταξύ τους και κατέληξαν στο σημείο που βρίσκονταν το περιπολικό και οι αστυνομικοί .\nΣτο σημείο έσπευσαν άνδρες της Τροχαίας και ασθενοφόρα του ΕΚΑΒ που παρέλαβαν συνολικά 3 πολίτες (2 άτομα από το ένα όχημα και 1 από το έτερο όχημα) και δύο αστυνομικούς .\nΟι αστυνομικοί διακομίσθηκαν στο νοσοκομείο για προληπτικούς κυρίως λόγους ενώ και οι 3 πολίτες σύμφωνα με τις μέχρι τώρα πληροφορίες δεν φέρουν βαριά τραύματα .\nΙωάννινα: Πέντε άτομα στο νοσοκομείο μετά από τροχαίο ,οι δύο αστυνομικοί [φωτό-βίντεο] Reviewed by epirustvnews on 4/06/2022 09:57:00 μ.μ. Rating: 5


Κώστας Λεμονίδης: "Ίσως τώρα πολλοί άνθρωποι να αναγκαστούν να αναθεωρήσουν τις προτεραιότητές τους. Ίσως είναι κάποιο μάθημα που χρειάζεται να πάρουμε!" - Polis Magazino\nΚώστας Λεμονίδης: “Ίσως τώρα πολλοί άνθρωποι να αναγκαστούν να αναθεωρήσουν τις προτεραιότητές τους. Ίσως είναι κάποιο μάθημα που χρειάζεται να πάρουμε!”\nΤι σε οδήγησε στην κυκλοφορία του “Soul Lament”, ενός δίσκου με ορχηστρικά κομμάτια; Ήθελα να κάνω κάτι διαφορετικό απ’ ότι έχω κάνει ως τώρα. Σαν ιδέα, ήταν στις σκέψεις μου όσα χρόνια ηχογραφώ. Να κάνω μουσική που να συνοδεύει εικόνα. Στις περισσότερες δουλειές μου άλλωστε υπάρχουν και ορχηστρικά κομμάτια.\nΜίλησέ μας για τη δουλειά αυτή. Ο δίσκος “Soul Lament” αποτελείται από 8 ορχηστρικά κομμάτια συν ένα τραγούδι και κυκλοφορεί στο διαδίκτυο (cdbaby κ.λπ.) .Κάποια απ’ τα κομμάτια είναι 25-30 ετών – ή τουλάχιστον η αρχική ιδέα τους. Σύντομα θα βγει και σε βινύλιο όπου θα υπάρχει και bonus track.\nΓιατί βινύλιο και όχι cd; Σκέφτηκα το βινύλιο γιατί αισθάνομαι πως απευθύνεται (πιθανά) σε διαφορετικό κοινό, σε σχέση με τις προηγούμενες δουλειές μου και ίσως να είναι κοινό που αγοράζει ακόμα δίσκους. Ίσως πάλι να ήταν απλά μια δικαιολογία να εκπληρώσω ένα παλιό απωθημένο, αφού κι εγώ ακούω κυρίως βινύλιο. Cd δεν ξέρω αν θα ξαναβγάλω. Θα πρέπει να πειστώ πως αξίζει το κόπο.\nRain on my window … To μοναδικό τραγούδι του album. Για ποιο λόγο αποφάσισες να το συμπεριλάβεις σε μια instrumental δουλειά; Το Rain on my window είναι το πρώτο ολοκληρωμένο τραγούδι που έγραψα στη ζωή μου και πάντα είχα πρόβλημα να το εντάξω στις δουλειές μου, αφού έγραφα τραγούδια με στίχους στα ελληνικά. Μου άρεσε πάντα όμως κι έψαχνα αφορμή να το ηχογραφήσω. Ζήτησα απ ’το φίλο μου Μιχάλη Μουλάκη να διορθώσει τους στίχους και το έφερα στο στούντιο. Η δουλειά μπορεί να είναι instrumental όμως σε αρκετά κομμάτια υπάρχουν φωνές μέσα οπότε αισθάνθηκα πως έδενε.\nΠοιά είναι η πρώτη σου μουσική ανάμνηση; Η πρώτη μου μουσική ανάμνηση είναι μια συναυλία, που με πήγε η μαμά μου όταν ήμουν 4 ετών, των Quilapayun στο Αμβούργο, όπου ζούσαμε τότε. Οι Quilapayun ήταν απ’ τη Χιλή κι εκείνη την εποχή ζούσαν εξόριστοι, απ’ τη χούντα του Πινοσέτ, στην Eυρώπη.\nΜε ποιόν μουσικό θα ήθελες να βρεθείς επί σκηνής; Δεν είναι κάτι που σκέφτομαι ιδιαίτερα. Θα έπαιζα με οποιονδήποτε μ’ έσπρωχνε ένα βήμα πιο μπροστά απ’ όσο έχω πάει και ταυτόχρονα θα ένιωθα καλά να βρίσκομαι κοντά του. Για μένα είναι σημαντικότερο να νιώθω καλά με όποιον παίζω, απ’ το ταλέντο, την ικανότητα κ.λπ.\nΜια συνεργασία που ονειρεύεσαι; Ονειρεύομαι να είμαι ο κιθαρίστας του Paul McCartney σε μια μεγάλη συναυλία, όπου θα καλύψει όλο το ρεπερτόριο του!\nΠώς βιώνεις αυτή την περίοδο; Πόσο σ’ έχει επηρεάσει; Αυτές τις μέρες νομίζω πως έχω προσαρμοστεί στο να βρίσκομαι και να εργάζομαι διαρκώς στο σπίτι. Παρ’ όλα αυτά αισθάνομαι ένα διαρκές στρες.\nΓια να κλείσουμε αυτή τη συνέντευξη με ένα θετικό μήνυμα … Πιστεύεις ότι μπορεί να βγει κάτι καλό μέσα από αυτή την πρωτόγνωρη περιπέτεια που βιώνει όλος ο πλανήτης; Αλήθεια δεν ξέρω. Θέλω πολύ να σκεφτώ κάτι θετικό Ίσως απ’ την άποψη ότι πολλοί άνθρωποι θ’ αναγκαστούν ν’ αναθεωρήσουν τις προτεραιότητες τους. Ίσως είναι κάποιο μάθημα που χρειάζεται να πάρουμε.\nΟ Κώστας Λεμονίδης γεννήθηκε στο Αννόβερο της Γερμανίας. Σπούδασε Οικονομικά. Ξεκίνησε να παίζει κιθάρα από τα σχολικά του χρόνια συμμετέχοντας σε διάφορες μπάντες.\nΟι πρώτες δισκογραφικές του απόπειρες έγιναν στις αρχές της δεκαετίας του ‘90 με το τότε γκρουπ του, τους “Blowing Free” οι οποίες δεν καρποφόρησαν και χρειάστηκε να περιμένει μέχρι το καλοκαίρι του 2004 για τον πρώτο του δίσκο με τίτλο “Κάπως Αμήχανα…”. Αναζητώντας μουσική ταυτότητα συνεργάστηκε για ένα διάστημα με τους “7bo4” και το τέλος της συνεργασίας τους ήταν το έναυσμα να φτιάξει ένα σχήμα, το οποίο θα έμπαινε στο στούντιο για να ηχογραφήσει την επόμενη δουλειά του. Ο δίσκος με τίτλο “Σταθμός 2ος” (2009) ήταν το αποτέλεσμα αυτής της αναζήτησης, καθώς και πολλές εμφανίσεις σε μουσικές σκηνές της Αθήνας. Ακολούθησε η συνεργασία του με το “Μιχάλη Μουλάκη και την Αναπόφευκτη Συζήτηση”, καθώς και ο δίσκος του με τίτλο “Εμμανουηλίδου 13” (2012). Το 2015 υπέγραψε τη μουσική στο mini album της Έφης Καραγιάννη «Επιστροφή». Το 2017 κυκλοφόρησε την τέταρτη προσωπική δισκογραφική του δουλειά, με τίτλο «Πάραλος», τα τραγούδια του οποίου ερμηνεύουν εκτός από τον ίδιο και η Αγγελική Τουμπανάκη, η Σοφία Νάσσιου, η Σοφία Ανδριανού και η Βάντα Πιέρρη. Τον Μάρτιο του 2020 κυκλοφόρησε το πέμπτο album του, με τίτλο “Soul Lament”, με ορχηστρική μουσική, το οποίο αναμένεται πολύ σύντομα να κυκλοφορήσει και σε βινύλιο.\nΠροηγούμενο άρθροΗ Μονάδα Ημερήσιας Νοσηλείας YODA συνεχίζει να εξυπηρετεί έκτακτα περιστατικά\nΕπόμενο άρθροΣυνέντευξη με την Ψυχολόγο Έλλη Κουμάνταρου Μαλισιόβα για την ψυχική υγεία ενόψει του κορωνοϊού (Covid-19)\nΝέα “χρυσή” βράβευση για τη Φάρμα Κουκάκη !\nΕΙΚΑΣΤΙΚΕΣ ΕΚΤΟΞΕΥΣΕΙΣ του ΚΩΣΤΑ ΕΥΑΓΓΕΛΑΤΟΥ


Στην τσιμπίδα της κάθαρσης και ο Εισαγγελέας Χανίων! | ΤΟ ΠΑΡΟΝ\nΣτην τσιμπίδα της κάθαρσης και ο Εισαγγελέας Χανίων!\n– Μπρος σ’ αυτήν την υπόθεση, οι άλλες που ως τώρα έχουν δημοσιευθεί αποτελούν… πταίσματα, ήταν η… περιγραφή της νέας πτυχής του δικαστικού κυκλώματος, που μας μεταφέρθηκε.\nΣτην υπόθεση αυτή φέρεται μπλεγμένος μέχρι τον… λαιμό ο εισαγγελέας Εφετών Χανίων κ. Ν. Τζουλάκης, ο οποίος κάθε άλλο παρά τυχαία ΚΟΠΗΚΕ κατά τις πρόσφατες κρίσεις για προαγωγή! Από το Ανώτατο Δικαστικό Συμβούλιο.\nΟ εισαγγελέας αυτός υπηρετεί στην Κρήτη πάνω από ΔΕΚΑ ΧΡΟΝΙΑ! Και αντιλαμβάνεται ο καθένας τι σημαίνει αυτό…\nΟι ανακρίσεις έχουν προχωρήσει και ενδεχομένως μέσα στις επόμενες μέρες να κληθεί από τον ενεργούντα την έρευνα για τη διαφθορά στη Δικαιοσύνη αντιπρόεδρο του Αρείου Πάγου κ. Σανιδά.\nΠρος απόρριψη της αίτησης εξαίρεσης\nΣτο μεταξύ, αναμένεται να εκδικασθεί η αίτηση εξαίρεσης του κ. Σανιδά που έχει υποβάλει ο αντιπρόεδρος του Αρείου Πάγου και πρόεδρος της Ενώσεων Δικαστών και Εισαγγελέων κ. Αχιλ. Ζήσης, ο οποίος, ως γνωστόν, κατηγορείται για χρηματισμό από τον επιχειρηματία Αβραμίδη, που έχει κατηγορηθεί για τις «φούσκες» στο χρηματιστήριο.\nΣύμφωνα με πληροφορίες, ο κ. Σανιδάς απαντώντας στους λόγους εξαίρεσής του που προβάλλει ο κ. Ζήσης, ανατρέπει με στοιχεία όλους τους ισχυρισμούς και αποκαλύπτει γεγονότα που εκθέτουν ακόμη περισσότερο τον πρόεδρο της Ένωσης Δικαστών και Εισαγγελέων.\nΗ πεποίθηση είναι ότι η αίτηση θα απορριφθεί και έγκυροι κύκλοι του Αρείου Πάγου επιμένουν ότι «η υπόθεση Ζήση είναι γερά δεμένη και ο Ζήσης δεν σώζεται με τίποτα». Προσθέτουν επίσης ότι το μόνο που θα έπρεπε να είχε κάνει ο κ. Ζήσης είναι να παραιτηθεί, προς χάριν της Δικαιοσύνης.\n– Μπρος σ’ αυτήν την υπόθεση, οι άλλες που ως τώρα έχουν δημοσιευθεί αποτελούν……


spidi η dainese - 'Ενδυση - myBike.gr\nspidi η dainese\nΑπό giannis1972, Σεπτέμβριος 7 , 2012 στο 'Ενδυση\nΤη καλησπερα σε ολους σας.Ειμαι σε διλλημα για ποιο απο τα δυο να αγορασω.Α)Spidi Venture η B)DAINESE D-DRY G. NEW STEVEN.Και τα δυο κοστιζουν 270 ευρω.Να ακουσω αποψεις?\nτα εχεις δοκιμασει να δεις αν σου καθονται και τα δυο εξισου καλα?\nΕχω δοκιμασει το spidi. Ειναι καιρο στην σειρα της και θεωρω οτι ειναι καλο μπουφανακι. Το dainese δεν το ξερω. Αλλα σε σχεση με το revit sand που τελικα επελεξα θεωρω οτι ειναι αντιστοιχο. Εχει αλλη υφη το υφασμα της spidi ειναι πιο soft αλλα ειναι πιο βολικο απο το sand.\nΚαποιοι παραπονιουνται για την ποιοτητα της spidi, αλλα δν εχω αποψη για αυτο. Παντως δυσκολευτικα να το απορριψω γιατι εχει καλη εφαρμογη και αρκετα αξεσουαρ(προστασιες-led στην πλατη και τετοια).\nτα εχω δοκιμασει.Κ τα δυο μου καθονται κουτι.Το dainese ειναι λιγο πιο ελαφρυ αλλα το spidi εχει κ ενα μπουφανακι λεπτο που μπορεις να το φορεσεις κ σκετο\nΤα Spidi να σου πω την αλήθεια, δεν τα ξέρω. Πάντως έχω την εντύπωση ότι η DAINESE είναι κορυφαία σε αυτόν τον τομέα. Και από ποιότητα και από εμφάνιση. Σε αυτά τα λεφτά γιατί δεν κοιτάς και το DAINESE D-DRY 500GT ?? Είναι λίγο πιο μακρύ από το άλλο και έχει και ανακλαστικά στην πλάτη.\nΥ.Γ. έχε υπόψην ότι αν πας σε DAINESE θα χρειαστείς ένα 50άρικο για την προστασίας πλάτης, η οποία πωλείται χωριστά!\nΣωστα!!!ειναι κ αυτο.απλα το dainese που βλεπω δεν εχει σχεδον καθολου ανακλαστικα.\ndainese g.racing φιλαρακι με κλειστα τα ματια(αν δεν παινεψεις το σπιτι σου θα πεσει να σε πλακωσει :P )\nπερα απο την πλακα της dainese new steven το ειχα δοκιμασει οταν ψαχνομουν για το δικο μου και σαν εφαρμογη μου ειχε κατσει πολυ καλα..με επενδυση,ωραια cordura τοσο σε αισθηση στην αφη οσο και στο ματι,μεμβρανη d-dry 50% αναπνεων..στα - το οτι δεν εχει ανακλαστικα που οπως και να το κανουμε χρειαζοντε σε ενα μπουφαν μηχανης..!ειναι ενα καθημερινο μπουφανακι που και σε ταξιδι μπορεις να το φορεσεις και σε καθημερινες δουλειες μες την πολη και σε βγαζει ασπροπροσωπο B) ..μπορει να θελεις ενα 50αρικο + για προστασια πλατης αλλα ξερεις οτι αγοραζοντας dainese περα απο κορυφαια ποιοτητα κατασκευης και σχεδιασης αγοραζεις και τα κορυφαια προστατευτικα στον χωρο σε ωμους και αγκωνες..ο λογος που δεν κατεληξα σε αυτο ηταν τα ανοιπαρκτα ανακλαστικα του και κυριως ο κεραυνοβολος ερωτας μου με το g.racing ..\nγια το spidi δεν εχω γνωμη και δεν μπορω να βοηθησω..\nειμαι οπαδως της dainese παντως και η γνωμη μου δεν ξερω αν μπορει να θεωρηθει αντικειμενικη ..!\nκαλες επιλογες και καλο ψαξιμο φιλαρακι.......\nΔημοσιεύτηκε Σεπτέμβριος 8 , 2012 (τροποποιήθηκε)\nΕγώ έχω το Venture εδώ και 2 χρόνια, μπορώ να σου πω με σιγουριά τα εξής:\n1) Η ημιδιαπερατή μεμβράνη που έχει είναι πολυ καλή δεν ιδρώνεις σχεδόν ποτέ (μόνο σε κλειστό χώρο που έχει τύχει να το φορέσω) και είναι αδιάβροχη, έχω φάει και βροχή και δεν κατάλαβα τίποτα.\n2) Η θερμομομόνωση που έχει από αλουμίνιο (?) είναι πολύ καλή, ακόμα και με πολύ κρύο ντύνομαι πολύ ελαφριά από κάτω, δεν καταλαβαίνεις τίποτα.\n3) Οι μήνες που φοριέται είναι από Σεπτέμβρη-Οκτώβρη μέχρι Μάϊο, και στις αρχές και το τέλος χωρίς την επένδυση από μέσα.\n4) Το χειμώνα επειδή είναι μεσάτο μπουφάν βάζει κρύο από κάτω. Εγώ χρησιμοποιώ τα λάστιχα που έχει για να το κρατάει στην θέση του και είναι οκ το 80% των περιπτώσεων το 20% έχω κρυώσει από αέρα που μπαίνει από κάτω. Επείσης φαίνεσαι αστείος, έχω ακούσει αρκετές φορές διάφορα περι... ζαρτιέρας.\n5) Το σύστημα συγκράτησης που έχει ανάμεσα από τις επενδύσεις δεν είναι καλό, θέλει τρόπο να το βάζεις και να το βγάζεις. Με τον καιρό το "πιανεις" αλλά θα μπορούσε να είναι καλύτερο.\n6) Με τη χρήση (όχι κακή, κάθε άλλο) μου έσπασε το πάνω κουμπί του λαιμού το οποίο είναι πλαστικό.\n7) Η προστασία πλάτης είναι έξτρα.\nΑπό εκεί και πέρα προσωπική μου γνώμη-εκτίμηση είναι ότι ίσως δεν είναι value for money όπως επίσης και τo Dainese (έχω καλοκαιρινό). Θεωρώ ότι είναι τσιμπιμένα στις τιμές και με λιγότερα λεφτά αγοράζεις εξ'ισου αξιόλογα μπουφάν. Το επόμενο μπουφάν μου θα είναι μάλλον της Macna που έχει πολύ προσεγμένο και οικονομικό εξοπλισμό. Έχει πολλές μικρές λεπτομέριες, στα μπουφάν της για παράδειγμα, που δείχνουν ό,τι έχουν φτιαχτεί από μηχανοβιους (φερμουάρ στις επενδύσεις, χαμηλότερη μέση για το κρύο, κλπ). Καλό είναι να μην κολάμε στα ονόματα γιατί αυτό από μόνο του δεν λέει και πολλά. Θεωρώ πως αγοράζεις αξοπλισμό βάση των αναγκών σου και της τσέπης σου. Αλλά και πάλι όπως είπα, αυτό είναι προσωπική άποψη.\nΤροποποιήθηκε Σεπτέμβριος 8 , 2012 από τον stefosg\nΣ'ευχαριστω για τα φωτα σου.Ο λογος που σκεφτομαι γι'αυτα τα δυο ειναι οτι ειναι πολυ διακριτικα.Τα Macna εχουν πολλα χρωματα κ δε μου αρεσουν.Αυτα τα δυο μπορεις να τα φορεσεις κ να πας κ για καφε π.χ\nΓενικά η σειρά της Macna είναι πιο χρωματιστή, ωστόσο έχει και τελίως μαύρα μπουφάν. Βέβαια να σου πω την αλήθεια εγώ το έχω μετανιώσει που είναι όλο μαύρο το μπουφάν. Οι πωλητές μου έλεγαν ότι θα βρωμίζει κλπ. κλπ., ωστόσο δεν σου κρύβω ότι πλέον προτιμώ να φαίνομαι, από το να βρωμίζει το μπουφάν. Βέβαια όπως είπαμε, περι ορέξεως.... B)\nΚοιτα και για Alpinestars....ιδια ακριβως ποιοτητα με Dainese σε πολυ καλυτερη τιμη.υπερτιμημενα\nεχω spidi δερματινο και dainese cordura ,δες ποιο σου καθετε καλυτερα πανω σου,αποψη και δικη μου οτι ειναι υπερτιμημενα τα dai.


Κινητά Archives - iTavli\nPosted in Γενικά, Κινητά\nby Vasilis on 20 Απριλίου, 2021\nΑυτή η έκδοση δεν έχει νέες λειτουργίες, μόνο διορθώσεις στον κώδικα. Με αυτή την έκδοση, η εφαρμογή iTavli είναι πιο σταθερή. Παρακαλούμε, επικοινωνήστε μαζί μας αν συναντήσετε κάποιο πρόβλημα με την εφαρμογή. Σας ευχαριστούμε (Visited 38 times, 1 visits today)\nΡώσικη Φεύγα, Πλακωτό Epxress και Khacapuri\nby Vasilis on 1 Αυγούστου, 2019\nΗ iOS έκδοση 4.8.1 και η Android έκδοση 4.8.2 είναι ήδη διαθέσιμες, και υποστήριζουν αυτά τα 3 παιχνίδια. Αυτά τα παιχνίδια είναι επίσης διαθέσιμα και στη Web έκδοση. Ρώσικη Φεύγα Στη Ρώσικη Φεύγα τοποθετούμε τα πούλια όπως στη Φεύγα, και τα μετακινούμε αντίθετα από τους δείκτες του ορολογιού. Δεν επιτρέπετε να χτυπήσουμε το πούλι του…\nby Vasilis on 16 Ιουλίου, 2019\nΗ εφαμοργή iTavli υποστηρίζει ακόμη ένα παιχνίδι: Το LongGammon Το παιχνίδι LongGammon έχει τους ίδιους κανόνες με το παιχνίδι Πόρτες, αλλά με μια τελείως διαφορετική τοποθέτηση των πούλιων. Στο παιχνίδι LongGammon όλα τα πούλια βρίσκονται στη θέση 1, ενώ στο παιχνίδι Πόρτες σε αυτή τη θέση βρίσκονται μόνο 2 πούλια. Τέλος, το παιχνίδι Longgammon είναι…


ΘΕΜΑΤΟΦΥΛΑΚΕΣ ΒΙΒΛΙΩΝ: Διαβάζουν βιβλία οι σημερινοί νέοι;\nΦεβρουάριος 01 2016 09:18\nΜεγάλη απήχηση έχουν οι δημοσιεύσεις μας, που αφορούν την λογοτεχνία, οι πιο πετυχημένες από αυτές προσελκύουν συχνά περισσότερα από 20.000 άτομα, αριθμός που πιστεύουμε ότι είναι σημαντικός για την εποχή μας και το συγκεκριμένο θέμα.\nΗ επιλογή μας αυτή δεν βρίσκει βέβαια την ανταπόκριση που θα θέλαμε από τους εκδοτικούς οίκους που έχουν επιλέξει διαφορετικούς τρόπους να προβάλλουν τις εκδόσεις τους κυρίως από τα παραδοσιακά, για κάποιους γερασμένα μέσα επικοινωνίας.\nΠαραπονέθηκαν μερικοί γιατί στις λίστες που δημοσιεύουμε και έχουν προέλευση το εξωτερικό, δεν υπάρχουν Έλληνες συγγραφείς. Η απορία τους έχει κάποια λογική, όμως αυτοί που έκαναν αυτές τις λίστες έχουν μεγαλώσει σε άλλες κοινωνίες, γνωρίζουν ελάχιστα για τους Έλληνες συγγραφείς, δεν τους αγνοούν ηθελημένα.\nBy ΘΕΜΑΤΟΦΥΛΑΚΕΣ ΒΙΒΛΙΩΝ στις 3:34:00 μ.μ.


Οι γεμιστοί κολοκυθοανθοί αποτελούν εκλεκτό μεζέ, ειδικά στα νησιά, ενώ σερβίρονται και ως κυρίως πιάτο. Τρώγονται συνήθως το καλοκαίρι, που είναι άλλωστε και η εποχή τους. Αν αναζητάτε νόστιμους μεζέδες για το κυριακάτικο τραπέζι ή για να συνοδεύσετε ένα ουζάκι, οι γεμιστοί κολοκυθοανθοί θα σας ενθουσιάσουν με τη γεύση τους.\nΑκολουθήστε την παραδοσιακή αγιορείτικη συνταγή, όπως τη φτιάχνει ένας από τους πιο γνωστούς μάγειρες του Αγίου Όρους, ο μοναχός Νικήτας, και δώστε ξεχωριστή νοστιμιά στα καλοκαιρινά τραπέζια που μοιράζεστε με τα αγαπημένα σας πρόσωπα. Μπορείτε να σερβίρετε τους γεμιστούς κολοκυθοανθούς με γιαούρτι ή διάφορα τυριά, αν δεν είναι μέρα νηστείας.\n1 φλιτζάνι ρύζι σκληρό (κίτρινο)\nΑφαιρούμε τα κοτσανάκια από τους ανθούς, τους πλένουμε και τους αφήνουμε σε τρυπητό για να στραγγίξουν. Τσιγαρίζουμε στο λάδι τα κρεμμυδάκια και μετά ρίχνουμε τον άνηθο, τον μαϊντανό, το ρύζι και ανάλογο νερό. Ανακατεύουμε σε μέτρια φωτιά για 8 λεπτά.\nΚατεβάζουμε το ρύζι από τη φωτιά και ρίχνουμε το λεμόνι. Γεμίζουμε τους ανθούς με αυτό το μίγμα ως τη μέση και τους κλείνουμε προσεκτικά, διπλώνοντας τις άκρες σταυρωτά. Τους βάζουμε σε ρηχή κατσαρόλα, προσθέτουμε λίγο λάδι, λεμόνι και λίγο νερό. Τους σιγοβράζουμε σκεπασμένους για 15 λεπτά περίπου.\nΜαγειρέψτε με αυθεντικά προϊόντα από το Άγιον Όρος!\nprevious post: Αγιορείτικος βακαλάος παστός με δαμάσκηνα από τον μοναχό Επιφάνιο\nnext post: Ροφός Αγιορείτικος με άσπρη σάλτσα από τον μοναχό Επιφάνιο


JobGR: Τη στιγμή που οι Έλληνες μεταναστεύουν, μία φιλέλλην κάνει το όνειρό της πραγματικότητα στην Ελλάδα\nΤη στιγμή που οι Έλληνες μεταναστεύουν, μία φιλέλλην κάνει το όνειρό της πραγματικότητα στην Ελλάδα\nΗ Sophie Tvarno είναι Δανή, αλλά 100% Ελληνίδα στην ψυχή. Το 2003, αξιοποιώντας μια επιδότηση μέσω της Δανικής Πρεσβείας για την εξαγωγή ελληνικών βιολογικών προϊόντων, αποφάσισε να ξεκινήσει το PureGreek, και να γίνει γέφυρα διαμεσολάβησης μεταξύ των Ελλήνων παραγωγών και των αγορών του εξωτερικού.\n«Οι τοπικοί παραγωγοί από Β. Εύβοια, Παρνασσό, Μεσσηνία, με τους οποίους ήρθα σε επικοινωνία, εκείνη την εποχή δεν ήξεραν τι έχουν στα χέρια τους», δηλώνει. Πλέον, ελληνικά προϊόντα (ελαιόλαδο, ελιά, φέτα, μανούρι, πάστα ελιάς, όσπρια) κυκλοφορούν σε Δανία, Γερμανία, Σουηδία, Βέλγιο, Ολλανδία, Αγγλία και σύντομα Κίνα, κάτω από το brand της κ. Tvarno, η οποία αναλαμβάνει το packaging και τη διανομή. Αυτή την περίοδο η Δανή επιχειρηματίας ετοιμάζει το λεύκωμα του PureGreek, με πλούσιο φωτογραφικό υλικό, που θα κυκλοφορήσει στο εξωτερικό, διαφημίζοντας τη χώρα.


Πετρέλαιο Breaks πάνω από $ 72 ως Προμήθειες ανησυχίες Κατασκευάστηκε\nΟι κίνδυνοι εφοδιασμού στη Μέση Ανατολή, στη Βενεζουέλα, είναι επίσης σημαντικοί.\nΟι τιμές του πετρελαίου επέκτειναν τα κέρδη την Τετάρτη, ανυψώθηκαν από την αναφερθείσα μείωση των αποθεμάτων αργού στις ΗΠΑ και από τον κίνδυνο διακοπής του εφοδιασμού.\nΤα συμβόλαια αργού πετρελαίου του Brent αυξήθηκαν κατά 87 σεντς στα 72,45 δολάρια το βαρέλι κατά 1143 GMT, ενώ τα αμερικανικά συμβόλαια μελλοντικής εκπλήρωσης WTI αυξήθηκαν 95 σεντς στα 67,47 δολάρια.\n"Το απόγευμα χθες το API ανέφερε μια εκπληκτική μείωση των αποθεμάτων αργού πετρελαίου των ΗΠΑ και μείωση των αποθεμάτων πετρελαϊκών προϊόντων που ήταν πιο έντονη από ό, τι αναμενόταν", ανέφερε ο αναλυτής πετρελαίου της Commerzbank Carsten Fritsch σε σημείωμα.\nΤα αποθέματα αργού στις ΗΠΑ μειώθηκαν κατά 1 εκατ. Βαρέλια την περασμένη εβδομάδα στα 428 εκατ. Βαρέλια, σύμφωνα με το αμερικανικό ινστιτούτο πετρελαίου (API).\nΗ υπουργική επιτροπή του ΟΠΕΚ, η οποία έχει επιφορτιστεί με την παρακολούθηση της συμφωνίας με τις χώρες εκτός ΟΠΕΚ, η οποία έχει επικεφαλής η Ρωσία, συναντά στη Σαουδική πόλη της Τζέντα την Παρασκευή.\nΗ οργάνωση των χωρών που εξάγουν πετρέλαιο και δέκα ανταγωνιστές παραγωγοί συγκράτησαν παραγωγή από κοινού 1,8 εκατομμύρια βαρέλια ημερησίως από τον Ιανουάριο του 2017 και δεσμεύθηκαν να το πράξουν μέχρι το τέλος του τρέχοντος έτους.\n"Παρά την τιμή πετρελαίου που υπερβαίνει τα 70 δολάρια το βαρέλι και το γεγονός ότι έχει εξαλειφθεί η υπερπροσφορά, η σταδιακή κατάργηση των περικοπών στην παραγωγή δεν θα βρίσκεται στην ημερήσια διάταξη", ανέφερε ο Fritsch.\nΤο πετρέλαιο υποστηρίχθηκε από την αντίληψη μεταξύ των επενδυτών ότι οι εντάσεις στη Μέση Ανατολή θα μπορούσαν να οδηγήσουν σε διαταραχές του εφοδιασμού, συμπεριλαμβανομένων ανανεωμένων κυρώσεων από τις ΗΠΑ εναντίον του Ιράν, καθώς και μείωση της παραγωγής στη Βενεζουέλα που έπληξε την κρίση.\n"Οι τιμές του πετρελαίου συγκρατούνται προς το παρόν κοντά στα τριετή υψηλά (που επιτεύχθηκαν νωρίτερα τον Απρίλιο) και με τα αποθέματα να συμβαδίζουν με τα κανονικά επίπεδα, η γκάμα των τελευταίων ετών φαίνεται να έχει τελειώσει", δήλωσε ο William O'Loughlin , επενδυτικός αναλυτής στην Rivkin Securities της Αυστραλίας.\nΗ ολλανδική τράπεζα ING ανέφερε σε σημείωμα στους πελάτες ότι ο Brent είχε αυξηθεί πάνω από $ 70 τον Απρίλιο "λόγω γεωπολιτικών κινδύνων μαζί με κάποιες θεμελιωδώς διογκωμένες εξελίξεις στην αγορά".\nΑυξήθηκε η μέση πρόβλεψη για το 2017 για το Brent στα 66,50 δολάρια το βαρέλι από τα 60,25 δολάρια και η πρόβλεψή του για το 2018 WTI σε 62,50 δολάρια από 57,75 δολάρια.\nΓια το επόμενο έτος, όμως, η ING αναμένει χαμηλότερες τιμές λόγω της αύξησης της παραγωγής αργού στις ΗΠΑ, η οποία έχει σημειώσει άνοδο κατά ένα τέταρτο από τα μέσα του 2016. <C-OUT-T-EIA>\nΤα επίσημα εβδομαδιαία στοιχεία για τα επίπεδα απογραφής των ΗΠΑ θα δημοσιευθούν από την Υπηρεσία Πληροφοριών για την Ενέργεια την Τετάρτη.\nΚατηγορίες: Ενέργεια, Επιμελητεία, Κυβερνητική ενημέρωση, Λάδι σχιστόλιθου & φυσικού αερίου, μέση Ανατολή, Συμβάσεις, Υπεράκτια Ενέργεια, Χρηματοδότηση